Το ψέμα είναι (και) θέμα φύλου. Αυτό υποστηρίζουν οι επιστήμονες ύστερα από έρευνα η οποία απέδειξε ότι οι άνδρες ψεύδονται κατά μέσον όρο τρεις φορές την ημέρα, ενώ οι γυναίκες μόλις δύο. Δεν γνωρίζω αν καταμετρήθηκαν και τα κατά συνθήκη ψεύδη όπως «είσαι η μοναδική γυναίκα της ζωής μου», «όσο περνούν τα χρόνια τόσο ομορφαίνεις», «εσύ δεν το έχεις ανάγκη το λίφτινγκ» κτλ., στα οποία βασίζεται η ευτυχία πολλών ζευγαριών.\nΜιας και αναφερόμαστε στους πολυβασανισμένους άνδρες (που τώρα τους βγάζουν και αρχιψεύταρους), ομάδα ειδικών προειδοποιεί: η χρήση Viagra ή παρεμφερών φαρμάκων αυξάνει τις πιθανότητες κώφωσης.\nΑυτό σημαίνει ότι είτε θέλεις να κάνεις σεξ είτε δεν έχεις καμία όρεξη να ακούς την κρεβατομουρμούρα της συζύγου σου, παίρνεις το ίδιο χάπι. Δύο σε ένα!\nΠληροφορικά, ετοιμάζεται και σκεύασμα σε εισπνεόμενη μορφή το οποίο υπόσχεται την επίτευξη στύσεως σε πολύ σύντομο χρονικό διάστημα.\nΨεκάστε, μυρίστε, τελειώσατε!\nΟ… εξευτελισμός του ανδρικού φύλου από τους επιστήμονες συνεχίζεται: σύμφωνα με νέα αμερικανική μελέτη, επιλόχειο κατάθλιψη παθαίνουν και οι πατέρες, συνήθως μέσα στον πρώτο χρόνο ζωής του παιδιού τους. Ο,τι απομένει είναι να ανακαλυφθεί και ανδρική έμμηνος ρύση!\nΚαι άλλη επίθεση σε κινεζικό σχολείο, από εκείνες που έχουν γίνει μόδα: νεαροί με μαχαίρια τραυμάτισαν δεκατρείς σπουδαστές στο νησί Χαϊνάν. Τις τελευταίες εβδομάδες στη μακρινή ασιατική χώρα από τέτοιες επιθέσεις έχουν χάσει τη ζωή τους 15 παιδιά και έχουν τραυματιστεί 78. Και έπειτα λένε ότι το σχολείο εξημερώνει τα ήθη.\nΧρησιμοποιώντας τη μέθοδο της ποσοτικής ανάλυσης με την οποία εκτιμά τις αξίες των αγορών, η αμερικανική τράπεζα JΡ Μorgan προέβλεψε ότι το Μουντιάλ 2010, που θα διεξαχθεί στη Νότια Αφρική, θα το κερδίσει η ομάδα της Βρετανίας. Απομένει να διαπιστώσουμε αν η εν λόγω τράπεζα έχει πράγματι, όχι το κληρονομικό χάρισμα, αλλά τα εφόδια που της επιτρέπουν «να δει το μέλλον» προτού επενδύσει σε αυτό. (Παρεμπιπτόντως, μήπως μπορεί να προβλέψει και πότε θα βγούμε από την οικονομική κρίση;)\n«Η πολιτική είναι η τέχνη της συνεννόησης» δήλωσε ο πρόεδρος της ΝΔ κ. Αντ. Σαμαράς. Ο οποίος δεν μπορούσε να συνεννοηθεί με την κυρία Ντόρα Μπακογιάννη και τη διέγραψε… Εκτός αν δεν τοποθετεί το θέμα στο στενό ενδοκομματικό πλαίσιο, αλλά αναφέρεται στη συνεννόηση- συνεργασία ανάμεσα στα διάφορα κόμματα για το καλό της πατρίδας. Τότε όμως γιατί ψήφισε «όχι» στο «σχέδιο σωτηρίας», αν όχι για να επιβεβαιώσει ότι η ασυνεννοησία κυριαρχεί; Επιβεβαιώνοντας και τη ρήση του Σαρλ ντε Γκωλ «η πολιτική είναι πολύ σοβαρό πράγμα για να αφεθεί στους πολιτικούς»; Τουλάχιστον στους έλληνες πολιτικούς…


bob mastoras - Michanikos.gr\nAbout bob mastoras\nbob mastoras replied to topo-george's topic in Προπτυχιακά-Μεταπτυχιακά\n!?!?!? Μου προκαλεί έκπληξη η προσέγγιση. Πόσοι συμφωνούν με αυτήν;\nbob mastoras replied to Billkan's topic in Προπτυχιακά-Μεταπτυχιακά\nΈνα κριτήριο που θα είχα αν πήγαινα εξωτερικό θα ήταν το εξής: Θέλω (και μπορώ) να δουλέψω και να μείνω στην χώρα αυτή; Η Βουλγαρία λοιπόν δεν ανταποκρίνεται σε αυτό το κριτήριο. Αμερική πάλι ίσως δεν μπορείς να μείνεις. Σε ανεπτυγμένες βιομηχανικά χώρες της Ευρώπης θα μπορείς να πλασαριστείς και για πρώτη εργασιακή εμπειρία. Τελικά ίσως και μεταφορά επαγγελματικών προσόντων αν χρειαστεί. Πάντως 29 μαθήματα είναι πολύ παραπάνω από όσο φανταζόμουνα. Ίσως αξίζει να δεις ΠΣ και μόνος σου να κρίνεις αν και πόσα θα αναγνώριζες. Στην πληροφορική στην Θεσ/κη πάντως δεν αναγνωρίζουν μαθήματα από ΤΕΙ. Οι φοιτητές/φοιτήτριες που προέρχονται από μετεγγραφές ή κατατάξεις μπορούν να κατοχυρώνουν μαθήματα που διδάχθηκαν στο Τμήμα προέλευσης και διδάσκονται και στο Τμήμα μας, χωρίς βαθμό. Οι φοιτητές θα πρέπει να υποβάλλουν αίτηση στην Γραμματεία συνοδευόμενη από αναλυτική βαθμολογία από το Τμήμα προέλευσης, όπου θα φαίνεται ότι έχουν εξεταστεί επιτυχώς στο μάθημα, καθώς και την ύλη του μαθήματος. Τα παραπάνω δεν ισχύουν για τους κατατασσόμενους από ΤΕΙ (ή ΑΤΕΙ) ή ανώτερες σχολές. (Αποφάσεις ΓΣ 2/10.10.95 και 8/1.3.96). Από την πληροφορική του οικονομικού Παν. Αθήνας : Απαλλαγή Μαθημάτων Με απόφαση της Συνέλευσης του Τμήματος, κατόπιν αιτήσεώς τους, φοιτητές που εισήχθησαν στο Τμήμα μέσω κατατακτηρίων εξετάσεων, με μεταγραφή, ή με μεταφορά θέσης, μπορούν να απαλλαγούν από μαθήματα του Τμήματος που αντιστοιχούν το πολύ σε 80 μονάδες ECTS, εφόσον έχουν παρακολουθήσει αντίστοιχα μαθήματα στο τμήμα προέλευσής τους. Για αυτά τα μαθήματα, οι φοιτητές απαλλάσσονται από την εξέταση, ... σελίδα 27. Μιλάμε για 80 από τα 240. Το πολύ 1 στα 3. πληροφορική ΕΚΠΑ: Μέγιστος αριθμός αναγνωριζόμενων μαθημάτων 10. Αναγνωριζόμενα μαθήματα αποκλειστικά του Τμήματος και όχι ελεύθερα (μαθήματα προσφερόμενα από άλλα Τμήματα).\nΌλα τα πράγματα έχουν μία αξία όταν γίνονται στον καιρό τους. Έχεις ήδη ξοδέψει 8 χρόνια για το πτυχίο. Θεωρείς ότι έχεις καιρό για να δαπανήσεις 1 χρόνο για προετοιμασία για κατατακτήριες, 5 έτη για να βγει το πολυτεχνείο και 1-2 χρόνια για ένα επιπλέον μάστερ; Το σύνολο είναι 15 χρόνια. Και όλα αυτά για να διεκδικήσεις μία θέση στο R&D? Στην θέση σου θα κοίταγα εξωτερικό. Από την Θεσσαλονίκη θα φύγεις έτσι και αλλιώς αν θες R&D. Μάστερ σε κολέγια σημαίνει ότι θα πληρώσεις. Και δεν θα έχεις και το αυθεντικό πτυχίο αλλά ένα που στην Ελλάδα θα αμφισβητείται. Και δεν θα έχεις την εμπειρία του εξωτερικού και το άνοιγμα της αγοράς εργασίας της Μεγάλης Βρετανίας πχ αν κάτσεις Θεσσαλονίκη. Αλλιώς θα σε αντιμετωπίσουν οι βρετανικές εταιρείες αν βγάλεις το μάστερ επί τόπου. Εγώ θα κοίταγα Σκοτία αλλά και χώρες όπως Γερμανία/Αυστρία. Με προϋπόθεση κάποια σημαντική αναγνώριση μαθημάτων. Στο ΑΠΘ σε πολυτεχνική σχολή βλέπω χλωμή την αναγνώριση μαθημάτων. Το Data science, Big Data Analytics είναι ένας τομέας που πρόσβαση δεν έχουν μόνο οι ηλεκτρολόγοι. Θα έλεγα ότι πρόσβαση φυσιολογικά έχουν (στο εξωτερικό) μαθηματικοί/ στατιστικολόγοι, πληροφορικάριοι/μηχανικοί υπολ., και οι ηλεκτρολόγοι.\nbob mastoras replied to sotirima's topic in Εργασιακά\nΚαι μία ερώτηση: Πότε πήρες την απάντηση από το ΣΑΕΠ; Αυτό θα μας δείξει αν βελτιώθηκαν τα πράγματα (δεν είμαι καθόλου σίγουρος για αυτό)\nΚαι όμως έχει σχέση. Η σχέση είναι ότι μέσω ΣΑΕΠ μπορείς να κάνεις αίτηση μόνο αν είσαι ευρωπαίος πολίτης (ή αν η σύζυγός σου είναι.) Πεδίο εφαρμογής “Οι διατάξεις περί αναγνώρισης επαγγελματικών προσόντων βάσει της Οδηγίας 2005/36/ΕΚ του παρόντος εφαρμόζονται σε κάθε υπήκοο κράτους - μέλους ο οποίος επιθυμεί να ασκήσει νομοθετικά ρυθμιζόμενο επάγγελμα στην Ελλάδα έχοντας αποκτήσει τα επαγγελματικά του προσόντα σε άλλο κράτος - μέλος είτε ως αυτοαπασχολούμενος είτε ως μισθωτός, συμπεριλαμβανομένων των ασκούντων ελευθέρια επαγγέλματα.” Να προσθέσω : Η Οδηγία 2005/36/ΕΚ όσον αφορά τα επαγγελματικά προσόντα εφαρμόζεται: σε υπηκόους των 28 κρατών μελών της Ευρωπαϊκής Ένωσης (ΕΕ), των τριών επιπλέον κρατών-μελών του Ευρωπαϊκού Οικονομικού Χώρου (ΕΟΧ): Ισλανδία, Νορβηγία, Λιχτενστάιν, καθώς και της Ελβετίας, οι οποίοι επιθυμούν να ασκήσουν κάποιο νομοθετικά ρυθμιζόμενο επάγγελμα στην Ελλάδα είτε ως αυτοαπασχολούμενοι, είτε ως μισθωτοί.\nbob mastoras replied to Topap's topic in Εργασιακά\nΝα ρωτήσεις το βρετανικό σου σύλλογο ή το βρετανικό ίδρυμα που τελείωσες αν είναι ΦΕΑΝΙ accredited ο συγκεκριμένος τίτλος που έχεις. Η διαδικασία του accreditation είναι κοστοβόρα και γραφειοκρατική και για τα ιδρύματα. Πιθανότατα το ΦΕΑΝΙ υιοθετεί τις λίστες των accredited courses από το MICE / Eng Council για την Βρετανία, του ΤΕΕ για την Ελλάδα κλπ. Βλέπεις από την κατάσταση της βάσης του ΦΕΑΝΙ, που είναι παρατημένη, ότι δεν είναι προτεραιότητα τους η συντήρηση της και λογικά δεν έχουν τους απαραίτητους πόρους για κάτι τέτοιο. Πόσο μάλλον να αναπτύξουν διαφορετική μεθοδολογία διαπίστευσης που να αποκλίνει από την εθνική και αντίστοιχους μηχανισμούς εφαρμογής της μεθοδολογίας τους. Στο έγγραφο που λίνκαρες σελ. 2 περίπτωση c) αναφέρονται μέχρι και τίτλοι μαθηματικών ή επιστημών συναφών με την μηχανική για να γραφτείς στο κουτί 2. Αν δεν σπούδασες ζαχαροπλάστης κατά την γνώμη μου είσαι eligible. (To ζαχαροπλάστης το είπα για πλάκα)\nΤι σημαίνει το πανεπιστήμιο (ή το ΑΕΙ) συμπεριλαμβάνεται στην λίστα; Νομίζω βάζετε το λάθος ερώτημα. Το ερώτημα είναι αν ο ακαδημαϊκός τίτλος που πήρε κάποιος είναι accredited. Μπήκα πχ στην βάση και είδα για την Ελλάδα το Πανεπιστήμιο Πατρών είναι στην βάση του FEANI. Όμως όταν πάτησα το λινκ για την Πάτρα το μόνο accredited είναι οι χημικοί μηχανικοί. Και αυτοί ήταν ληγμένοι (expired) Στο πανεπιστήμιο Κρήτης (εννοούν το πολυτεχνείο) είχε τρεις σχολές από τις πέντε (τα αντίστοιχα διπλώματα δηλαδή). Η μία μάλιστα έχει μετεξελιχθεί και αναφέρεται με το παλιό όνομα. Το ερώτημα νομίζω είναι αν το (μετα)πτυχίο σας είναι στην λίστα. Πχ κοιτάζω το Άαχεν στην λίστα του ΦΕΑΝΙ. Έχει και κάποια μεταπτυχιακά στην λίστα. Τι νόημα θα είχε η συμπερίληψη μεταπτυχιακών αν «μέτραγαν» μόνο τα προπτυχιακά; Στο Imperial έχει δύο βασικά πτυχία (δηλαδή MEng) και καμιά εικοσαριά μάστερ (MSc). Προφανώς και τα μετράνε τα μάστερ.\nbob mastoras replied to Γιώργος-'s topic in Επαγγελματικά Δικαιώματα\nΝαι τέτοιους συνδυασμούς εννοώ. Υπάρχουν και άλλοι συνδυασμοί που βγάζουν νόημα. Οι ηλεκτρολόγοι ενώθηκαν με τους ηλεκτρονικούς πχ. Και προφανώς οι ηλεκτρολόγοι έχουν αναφορά στους ΗΜΜΥ των πολυτεχνείων. Αν ένας ηλεκτρολόγος έχει κάνει λοιπόν δεύτερο πτυχίο που συμπεριλαμβάνεται στο ονομαστικό πεδίο των ΗΜΜΥ η πρόταση Γαβρόγλου θα του ζητά χ μαθήματα ηλεκτρονικών επειδή είναι ηλεκτρολόγος και y ηλεκτρολογικά επειδή είναι ηλεκτρονικός για να γίνει το ένα ποιο διερμηνευμένο πτυχίο. Έχω συνάδελφο μου με δύο τέτοια βασικά πτυχία λίγα μέτρα από το γραφείο μου. Κανένας / καμία επιτροπή κανένα όργανο δεν έχει δικαιοδοσία με το προτεινόμενο σύστημα να κρίνει ότι ένας τέτοιος άνθρωπος έχει ήδη διανύσει ένα μέρος της απόστασης. Άλλη περίπτωση που γνώρισα: Μετά από σπουδές ηλεκτρονικού σε ΤΕΙ Ελλάδας πριν το 2001 επιπλέον συμπληρωματικές σπουδές για απόκτηση μπάτσελορ στην Σκωτία. Μετά μάστερ. Όλα γύρω από το ίδιο αντικείμενο. Και σε αυτόν θα λέμε "δεν προβλέπεται" να συνυπολογίσουμε την πορεία σου; Και υπάρχουν και άλλοι που χρεώθηκαν επιπλέον μαθήματα όγκου μέχρι και ενός έτους για να μπορέσουν να παρακολουθήσουν μετά μεταπτυχιακό 2- ετές. Η πολιτική της πολιτείας απλά να κλείνει τα μάτια να εθελοτυφλεί και να προσπαθεί να μην ενοχλήσει επετηρίδες εμένα δεν με πείθει. Ας πάρουμε μία άλλη αιτίαση για τις σπουδές σε ΤΕΙ. Δεν έχουν κάνει μαθηματικά (αρκετά) ή φυσική κλπ. Ε, δεν είναι δυνατόν να το ισχυρίζεσαι αυτό και μετά αν σου έρχεται ένας μηχανικός ΤΕ που έχει και βασικό πτυχίο μαθηματικού να του επιβάλεις να δώσει μαθηματικά για να αναβαθμίσει το πτυχίο του. Δεν μπορείς να μην το λάβεις υπ όψιν σου. Και η πρόταση Γαβρόγλου κλίνει τα μάτια σε όλες αυτές τις δυνατότητες. Δεν είναι δυνατόν οι ΗΜΜΥ του ΕΜΠ να έχουν ροή Μ (δηλαδή μαθηματικών) και σε αυτούς να μετρά στην απόκτηση πτυχίου, αλλά αν έχεις πτυχιούχο ΤΕΙ με επιπλέον βασικό πτυχίο μαθηματικών να λες ότι τα μαθήματα αυτά είναι άσχετα. Τον ελληνικό νόμο τον διαμορφώνει τώρα η Βουλή (ή όποτε αποφασίσουν). Δεσμευτικά είναι μόνο το σύνταγμα και οι ευρωπαϊκές υποχρεώσεις. Το deal καλό θα είναι να μην είναι ένας σάπιος συμβιβασμός μία λεόντεια συμφωνία. Όντως οι "τυχόν διαμαρτυρίες" στο όνομα ενός αντίστροφου λαϊκισμού ή αν θες του ελιτισμού είναι το φρένο. Είναι πολλά τα ψηφαλάκια. Συνυπολογισμός μεταπτυχιακών υπήρχε πολύ πριν την Μπολόνια. Και ο συνυπολογισμός αυτός είχε ως επίπτωση την ακαδημαϊκή αναγνώριση ως ισοτίμου και αντίστοιχου με τα δικά μας. Και φυσικά κύριος στόχος ήταν το ψαλίδισμα των ξένων πτυχίων. Να μην μπορούν να επικαλεστούν ότι έχουν και μάστερ. Ο μεταπτυχιακός τίτλος θεωρείται αναλωθείς. Να πούμε ότι με ξεχωριστό βασικό + μάστερ + κάποια μαθήματα αναγνωρίζεσαι ως " ισότιμος και αντίστοιχος με ΕΜΠ". Ο απόφοιτος ΕΜΠ όμως είναι intergrated master, ο κάτοχος αυτοτελούς μάστερ δεν θεωρείται!!! Τα δικά μας η πολιτεία απλά δεν θεσμοθέτησε να παρέχουν ΕΔ. Και αυτό δεν έτυχε πέτυχε. Θα μπορούσε και μπορεί κάλλιστα όπως στα ΕΠΠΑΙΚ να μην απαιτείται ενιαίο και αδιάσπαστο πτυχίο ΑΣΠΑΙΤΕ αλλά ένα πρόσθετο ενδεικτικό μετά το πτυχίο για απόδοση πρόσθετων ΕΔ. Οι οδοντίατροι είναι άλλη περίπτωση πάλι κλπ\nΤο λογικό είναι η αντιστοίχιση και ισοτίμηση των πτυχίων να γίνει με πτυχία που θα δίνουν τα νέα ιδρύματα (Παδα). Αυτή νομίζω είναι η πρόθεση του κ. Γαβρόγλου. Θα μου φαινόταν περίεργο απόφοιτος ΤΕΙ με τις καινούργιες εξετάσεις να είναι αντίστοιχος πχ με ΕΜΠ και ο απόφοιτος του 5ετούς Παδα να μην είναι. Αν πάλι ο απόφοιτος Παδα αντιστοιχηθεί με πολυτεχνικές η αντιστοίχιση του απόφοιτου ΤΕΙ με Παδα τον κάνει και αντίστοιχο πολυτεχνείου. Το θεωρώ λοιπόν αυτό ως υπόθεση εργασίας. Η πρόταση του κ. Γαβρόγλου αποτελείται από τα σημεία Α Β Γ Δ. Η δικιά μου απαρίθμηση επιφυλάξεων και αντιρρήσεων ακολουθεί σε πρώτο χρόνο την δομή της πρότασης του υπουργείου. Α. Οι επιτροπές εμπειρογνωμόνων θα καθορίζονται από το ΥΠΠΕΠΘ και θα μελετήσουν «ανά γνωστική περιοχή». Θα γίνει « αντιστοίχιση και ισοτίμηση των πτυχίων» μελετώντας τα ΠΣ των ΤΕΙ. Είναι περίεργο που δεν καθορίζεται ότι στην επιτροπή θα χρησιμοποιηθεί η θεσμική μνήμη των ΤΕΙ. Οι καθηγητές των τμημάτων που δίδαξαν δηλαδή στα τμήματα ΤΕΙ και διδάσκουν τώρα πχ στο Παδα. Με τα τμήματα τους θα αντιστοιχηθούν άλλωστε οι απόφοιτοι αυτοί τους δίδαξαν και ξέρουν το επίπεδο και την ύλη, παλιά και νέα. «. Η σύγκριση θα καταλήξει σε επιπλέον μαθήματα» Δηλαδή το υπουργείο προκαταβάλει την κρίση της επιτροπής; Το αναφέρω γιατί η ανακοίνωση του υπουργείου αφορά όλους τους απόφοιτους ΤΕΙ. Και τους μη μηχανικούς οι οποίοι έχουν τα ίδια έτη σπουδών με τους ΠΕ και δεν έχουν μεταβολή του εύρους του γνωστικού αντικειμένου. Αν λείπουν τα δύο αυτά στοιχεία γιατί θα πρέπει να δίνουν εξετάσεις; Β. « επιπλέον μαθημάτων που απαιτούνται για κάθε πρόγραμμα » Η κάθε εξεταζόμενη ενότητα θα έχει το εύρος ενός πανεπιστημιακού μαθήματος; Με τον τρόπο που ορίζεται ο καθορισμός των μαθημάτων διαφαίνεται μία ακαμψία. Με την χρονική επέκταση στα 5 έτη μπορεί να απαιτούνται πχ 5 μαθήματα για να καλυφτεί η επέκταση του αντικειμένου (πχ από δομικός σε γενικό ΠΜ) και άλλα 5 μαθήματα που ο απόφοιτος δεν έχει κάνει από κατάλογο. Γ. « να ολοκληρώνουν την αντιστοίχιση σε διάστημα τεσσάρων ετών.» Ο υπέρμαχος του δικαιώματος στην μόρφωση ΣΥΡΙΖΑ και υπέρμαχος των αιώνιων φοιτητών είναι υπέρμαχος του χρονικού περιορισμού μόνο στα ΤΕΙ; Γιατί; Η Ελλάδα με το ΠΔ39/2010 και τους νόμους που το συμπληρώνουν έχει καθορίσει διαδικασίες αντισταθμιστικών μέτρων για επαγγελματίες του εξωτερικού. Εξετάσεις δηλαδή (ή και πρακτική). Στην περίπτωση των μηχανικών με εποπτεία ΤΕΕ. Εξετάσεις δηλαδή θα υπάρχουν στο διηνεκές. Το κόστος της οργάνωσης τους θα το επωμιζόμαστε έτσι και αλλιώς. Δ «Τα θέματα στις εξετάσεις … θα απαρτίζεται από καθηγητές ελληνικών ΑΕΙ.» Πάλι όπως στο Α επιχειρείται η τομή του ομφάλιου λώρου μεταξύ των αποφοίτων και των σχολών τους. Καθηγητές ΑΕΙ γενικά. Πχ η κυρία Τ. Μωροπούλου. Οι επιφυλάξεις είναι δικαιολογημένες. Εμφανής είναι και η έλλειψη δυνατότητας συνυπολογισμού άλλων ακαδημαϊκών ή επαγγελματικών επιτευγμάτων των αποφοίτων. Αν χρεώνονται σε έναν απόφοιτο πχ 12 μαθήματα με βάση το ΠΣ ενός βασικού πτυχίου γιατί να μην είναι δυνατό να αναγνωριστεί ένα μέρος από αυτά με βάση τα περαιτέρω επιτεύγματα του; Τα μεταπτυχιακά είναι ένα ελεγμένο προσόν που και τώρα συνυπολογίζεται στους απόφοιτους εξωτερικού (στο ΔΟΑΤΑΠ). Υπάρχουν όμως και άλλα επιτευγμάτα και προσόντα. Υπάρχουν απόφοιτοι με συναφές δεύτερο βασικό πτυχίο. Εδώ η ένσταση ότι είναι ανόμοιο προσόν δεν πιάνει. Η εμπειρία είναι ποιο δύσκολη περίπτωση και θα πρέπει να αναγνωρίζεται με φειδώ ως waiver. Κτγμ δεν πρέπει ως εμπειρία να αναγνωρίζεται ότι κάποιος έχει πχ 5 συντάξιμα χρόνια και τα ανάλογα. Αλλά άνθρωποι με αξιόλογη επαγγελματική εμπειρία υπάρχουν, τι να λέμε τώρα.\nbob mastoras replied to Engineer's topic in Ειδήσεις\nΥπάρχουν αρκετά/πολλά university of applied sciences ή για να το πούμε ποιο γερμανικά Hochschule f. angewandte Wissenschaften σε Γερμανία, Αυστρία, Ελβετία. (Πρόσεχε όμως. Hochschule σημαίνει εκπαιδευτικό ίδρυμα της τριτοβάθμιας. Όχι μόνο πανεπιστήμιο. Σκέψου το ως ΑΕΙ ως ανώτατη σχολή.) Ο όρος είναι διαδεδομένος και ισοδυναμεί με τον όρο Fachhochscule. Πράγματι υπάρχουν και πολλά ιδιωτικά. Τα τελευταία χρόνια ιδρύθηκαν αρκετά ΑΕΙ. Είναι ενδιαφέρον που τα περισσότερα ιδιωτικά ιδρύματα είναι ΤΕΙ. Και οι περισσότεροι φοιτητές πάνε λοιπόν σε ΤΕΙ και πληρώνουν. Αυτό δείχνει την έλλειψη χάσματος ανάμεσα στην κοινωνική υπόσταση ΤΕΙ και πανεπιστήμιου (στην Γερμανία πάντα) https://de.wikipedia.org/wiki/Fachhochschule_(Deutschland)#Hochschule_–_University https://en.wikipedia.org/wiki/Fachhochschule#Germany Ναι. Αλλά τον ιδρυτικό νόμο του ΠΑΔΑ τον είχε υπερψηφίσει κατ' αρχάς. (Είχε καταψηφίσει τα άρθρα)\nΠοιος μίλησε για αυτό; Αυτό που εκτιμώ ότι δεν θα γίνει τα επόμενα χρόνια είναι να γίνουν οι σχολές 5ετείς. Θα παραμείνουν 4ετείς. Ακόμα σχολές που δεν έχουν ακόμα φοιτητές μάλλον δεν θα αποκτήσουν ποτέ. Πιθανόν και σχολές που μπήκαν τώρα στο μηχανογραφικό καινούργιες δηλαδή. Ενα άλλο που αναφέρει η ΝΔ είναι ότι θα κάνει το Παδα κλπ "πανεπιστήμια εφαρμοσμένων επιστημών" Τι είναι αυτό δεν ξέρω. Στην Γερμανία πχ τα ΤΕΙ (Fachhochschulen) τα λένε με το αγγλικό University of applied Sciences. Το γερμανικό Universitaet δεν μπορούν να το χρησιμοποιήσουν! Για να το μεταφέρουμε στα ελληνικά δεν θα μπορεί ένα ίδρυμα να λέγεται πανεπιστήμιο αλλά θα μπορεί να λέγεται university! Αν δεις εδώ από την Έκθεση Επιστημονικής Υπηρεσίας Βουλής: " Α. Η μετατροπή υφιστάμενου ιδρύματος του πανεπιστημιακού τομέα σε ίδρυμα του τεχνολογικού τομέα δεν είναι επιτρεπτή κατά το Σύνταγμα. " Τo συμπέρασμά μου είναι ότι δεν θα δούμε μεταβολές ιδίως σε κεντρικά ιδρύματα. Σε περιφερειακά που οι αντιδράσεις δεν θα είναι τόσο ορατές μπορεί να υπάρξουν συμπτύξεις. Αν δε ένα πανεπιστήμιο υπάρχει η ίδια σχολή σε τρεις πόλεις με λίγο διαφορετικό όνομα δηλαδή ίσως ... Την βιασύνη της κ. Κεραμέως την βλέπεις από το ότι ζητά εμπλοκή της ΑΔΙΠ για την μεταβολή του καθεστώτος των ιδρυμάτων αλλά η ίδια έχει ήδη βγάλει απόφαση για το τι θα γίνει με τα ιδρύματα.\nΗ ΝΔ επαγγέλλεται μία σειρά επαναφορών στον τομέα της Παιδείας. Ο τίτλος του esos είναι: Τα οικοδομήματα” του Κ. Γαβρόγλου που θα “γκρεμίσει” η ΝΔ εάν γίνει Κυβέρνηση . Σχετικό με τα ΤΕΙ είναι το σημείο 9. Από το esos: -------------------------------------------------------------------------------- 9. Συγχωνεύσεις των ΤΕΙ με Πανεπιστήμια Η σημερινή Κυβέρνηση προχώρησε δια νόμων, στη συγχώνευση των ΤΕΙ με Πανεπιστήμια. Η θέση της ΝΔ είναι ο Ακαδημαϊκός Χάρτης της χώρας ( συγχωνεύσεις/ενοποιήσεις Πανεπιστημίων-ΤΕΙ) θα προκύπτει από την αξιολόγηση της Α.ΔΙ.Π. και στη βάση συγκεκριμένων κριτηρίων. Ηδη η ΝΔ ανακοίνωσε την μετατροπή του Πανεπιστημίου Δυτικής Αττικής σε Πανεπιστήμιο Εφαρμοσμένων Επιστημών και την ακύρωση των τελευταίων συγχωνεύσεων, με εξαίρεση το νόμο για την μετεξέλιξη του ΤΕΙ Κρήτης σε Ελληνικό Μεσογειακό Πανεπιστήμιο, τον οποίο το κόμμα της αξιωματικής αντιπολίτευσης των υπερψήφισε. ---------------------------------------------------------------------------------- Νομίζω ότι είναι εύλογο να υποθέσει κανείς ότι με ΝΔ δεν θα έχουμε σπουδές 5 ετών στο ΠΑΔΑ και στα άλλα πρώην ΤΕΙ. Μόνο το ΕλλΜεΠΕ μπορεί να προσβλέπει σε μεταβολή προς 5 έτη.\nΨηφίστηκε. Το σχετικό άρθρο 66 στην σελίδα 165 με τίτλο "Σχολές Μηχανικών Πανεπιστημίων"\nΜόλις μίλησε ο πρόεδρος του ΤΕΕ στην επιτροπή μορφωτικών της Βουλής όπου συζητιέται το σχέδιο νόμου. Μόλις τελείωσε (λέγοντας ότι δεν μπορεί να μείνει και μέχρι το τέλος της συνεδρίασης αλλά θα φύγει εσπευσμένα) ο κ. Γαβρόγλου ανακοίνωσε ότι στην 7μελή επιτροπή που θα κρίνει την αντιστοιχία 5ετών πτυχίων μηχανικών με αυτά των πολυτεχνείων -και άρα θα δικαιούνται αντίστοιχα ΕΔ- θα αυξηθούν τα μέλη / αντιπρόσωποι του ΤΕΕ σε 2. Ακόμα θα προβλεφτεί και αυξημένη πλειοψηφία 2/3. Όλα όπως ζήτησε το ΤΕΕ. Να αναφέρω ότι στην 7μελή από πριν προβλεπόταν εκτός του αντιπροσώπου του ΤΕΕ και κοσμήτορας πολυτεχνικής σχολής και εκπρόσωπος του υπ. Ανάπτυξης. Α σε εκπρόσωπο -νομίζω του παδα- να εκπροσωπείτε χωρίς ψήφο δεν απάντησε τίποτε. Τι έκπληξη! Λέτε να έχουμε 5ετή πανεπιστημιακά ΤΕΙ;


5 τοξικοί λόγοι που το άγχος επηρεάζει την ερωτική σου ζωή - Savoir Ville\nBY Eva Toliou\nΠοιοι είναι οι 5 τοξικοί λόγοι που το άγχος επηρεάζει την ερωτική σου ζωή;\nΌταν είμαστε αγχωμένοι, δεν έχουμε άμεση επαφή με τα συναισθήματά μας. Κάτι που πάντα παραλείπεται όταν το άγχος μας κυριεύει είναι η σωματική επαφή. Πολλές φορές ο σύντροφός μας περιμένει να νιώσει ένα μόνο άγγιγμα για να καταλάβει την αγάπη μας.\nΓινόμαστε συναισθηματικά μη διαθέσιμοι\nΌταν το άγχος μας καταβάλει, οι συμπεριφορές συνήθως οξύνονται. Το προστατευτικό σημείο του εγκεφάλου μας λειτουργεί σε υπερβολικό βαθμό και είναι έτοιμο να “δράσει”. Έτσι, η κούραση και η ρουτίνα μας κρατάνε μακριά από οποιοδήποτε συναίσθημα. Και το να προσπαθείς να μην αγχωθείς, σε αγχώνει περισσότερο.\nΟι σκέψεις μας είναι μπερδεμένες\nΌταν σκεφτόμαστε πολλά πράγματα μαζί, δεν καταφέρνουμε να εκφράσουμε μία σκέψη με τον σωστό τρόπο. Ο σύντροφός μας, ωστόσο, που ξέρει τα προβλήματα της καθημερινότητάς μας, θα πρέπει να μας στηρίζει.\nΛόγω όμως του άγχους και του θυμού που μας δημιουργείται, κάνουμε το σύντροφό μας να αισθάνεται άσχημα. Πόσο μάλλον όταν αυτός προσπαθεί να μας βοηθήσει. Λέγοντάς του “Δεν βλέπεις ότι προσπαθώ να βγάλω μία άκρη; Αν χρειαζόμουν τη βοήθειά σου θα σου τη ζητούσα εξ’ αρχής,” το μόνο που κάνουμε είναι να πληγώνουμε τα αισθήματά του.\nΚαι οι πέντε αισθήσεις μας υποφέρουν\nΜερικοί δεν καταφέρνουμε να απολαύσουμε τα πράγματα γύρω μας, τους ήχους και τις μυρωδιές της ζωής. Όταν ο σύντροφός μας δεν κάνει μπάνιο μετά το γυμναστήριο μας φαίνεται ελκυστικός όταν είμαστε καλά, αλλά μας εκνευρίζει όταν είμαστε αγχωμένοι. Δεν απολαμβάνεις μία έξοδο σε ένα ωραίο εστιατόριο όταν το μόνο που θέλεις είναι να χορτάσεις. Η όραση και η ακοή μας μειώνονται όταν επικεντρωνόμαστε μόνο στα προβλήματα που υπάρχουν μπροστά μας.\nΓια παράδειγμα, αν γυρίζουμε στο σπίτι και είμαστε άυπνοι και αγχωμένοι ενώ ο σύντροφός μας μάς έχει ετοιμάσει το αγαπημένο μας φαγητό, δεν μπορούμε να το εκτιμήσουμε όσο θα έπρεπε.\nΧάνουμε την διαίσθησή μας\nΗ διαίσθησή μας μάς βοηθάει να καταλάβουμε την αγάπη μας προς τους άλλους αλλά και προς τα εμάς. Οι ματιές όλο νόημα και οι αγκαλιές όμως ξεφεύγουν από την προσοχή μας όταν ανησυχούμε για διάφορα άλλα πράγματα. Το μόνο που μπορεί να πέφτει στην αντίληψή μας είναι μερικές εκφράσεις, ο τόνος της φωνής και η γλώσσα του σώματος.\nΟι αγχωμένοι άνθρωποι χάνουν την ευκαιρία να ζήσουν στο παρόν και πόσο μάλλον να ζήσουν στην καρδιά κάποιου άλλου. Ξεχνούν πώς να αγαπούν και δίνουν τη θέση της αγάπης στο άγχος και στην πίεση. Και αυτό είναι που τους χωρίζει από αυτούς που αγαπούν.\nΠώς μπορεί κάποιος να αποτρέψει το άγχος από το να καταστρέψει την ερωτική του ζωή:\nΔώσε χρόνο στον εαυτό σου και χαλάρωσε.\nΘυμήσου πόσο γλυκό είναι το να αγγίζεις και να σε αγγίζει ο αγαπημένος σου.\nΚοίταξε τη ζωή με μάτια ανοιχτά και εισέπνευσε την ομορφιά που υπάρχει γύρω σου.\nΆκουσε πράγματα που σε αναζωογονούν -μουσική, γέλιο, αστεία και τη φωνή του αγαπημένου σου.\nΠάρε μία βαθιά ανάσα και άσε τις αναμνήσεις να σε αγκαλιάσουν.\nΆφησε τη φαντασία σου ελεύθερη, πες “ναι” σε νέες προκλήσεις και ζήσε μέσα στο μυαλό και την καρδιά του συντρόφου σου.\nΠηγή: popsugar.com Μετάφραση: Εύα Τόλιου Featured image: TONL\n3 hairstyles που θα σε σώσουν την άβολη περίοδο που μακραίνεις τις αφέλειές σου6 περιπτώσεις που απενοχοποιούν την αποχή από το σεξ


Παρά την αύξηση των κρουσμάτων στα σχολεία, αυτά δεν περιλαμβάνονται στις αποφάσεις με τα νέα μέτρα. Σύμφωνα με την ανακοίνωση που εξέδωσε το Υπουργείο Παιδείας λίγο μετά την εξαγγελία των νέων μέτρων από τον Υπουργό Υγείας, τα Λύκεια και οι Τεχνικές Σχολές στις Επαρχίες Λεμεσού και Πάφου ανοίγουν ξανά τις πύλες τους σήμερα Δευτέρα, για να υποδεχτούν τους μαθητές πίσω στα θρανία. Το ίδιο ισχύει και για τα Ιδρύματα τριτοβάθμιας εκπαίδευσης, τα οποία από σήμερα θα μπορούν να υποδέχονται τους φοιτητές ξανά πίσω.\nΟι εβδομάδες κατά τις οποίες οι μαθητές σε Λεμεσό και Πάφο παρακολούθησαν τα μαθήματα μέσω τηλεδιάσκεψης δεν μπορεί να χαρακτηριστούν ως εβδομάδες χαλάρωσης, σύμφωνα με τον Πρόεδρο της ΟΕΛΜΕΚ, κ. Θέμη Πολυβίου. «Οι συνάδελφοι σε Λεμεσό και Πάφο έκαναν το παν ώστε να προσφέρουν στους μαθητές όσα έπρεπε για να προχωρήσει η ύλη. Να επαναλάβουμε, όμως, ότι αν δεν χρησιμοποιούσαν τα δικά τους μέσα, δεν θα γινόταν εφικτή η εξ αποστάσεως εκπαίδευση».\nΤην επιστροφή στα σχολεία χαιρετίζουν και οι οργανωμένοι γονείς, που με ανακοίνωσή τους εκφράζουν την ικανοποίησή τους, ενώ παράλληλα τονίζουν πως προτεραιότητα είναι οι μαθητές να προετοιμαστούν κατάλληλα για τις τετράμηνες εξετάσεις και για τις παγκύπριες. «Η επιστροφή των μαθητών των Λυκείων και Τεχνικών Σχολών των επαρχιών Λεμεσού και Πάφου αποτέλεσε το τελευταίο διάστημα το επίκεντρο των προσπαθειών μας και χαιρετίζουμε με ιδιαίτερη χαρά την επανέναρξη της διά ζώσης διδασκαλίας. Οι επίμονες προσπάθειες είχαν ως στόχο να διαμορφωθούν οι κατάλληλες συνθήκες, ώστε να επιτευχθεί η παροχή ίσων ευκαιριών σε όλα τα παιδιά, η καλύτερη προετοιμασία τους για απρόσκοπτη διενέργεια των Παγκυπρίων Εξετάσεων όπως και του θεσμού των τετραμήνων για τους μαθητές της Α’ κα Β’ τάξης των Λυκείων και Τεχνικών Σχολών».\nΗ φήμη για πρόωρο κλείσιμο\nΟι φήμες για κλείσιμο των σχολείων πριν από τις προκαθορισμένες αργίες των Χριστουγέννων δεν επιβεβαιώθηκαν με την ανακοίνωση των νέων μέτρων. Οι ημερομηνίες που ακούγονταν μέχρι σήμερα ως τελευταία ημέρα λειτουργίας των σχολείων με φυσική παρουσία των μαθητών ήταν 16, 17 ή 18 Δεκεμβρίου. Ωστόσο, η τελευταία σχολική μέρα παραμένει η 23η Δεκεμβρίου. Στην ανησυχία, όμως, μήπως τροποποιηθούν τελικά οι κανονισμοί και προσαρμοστούν ανάλογα οι σχολικές αργίες, η ΟΕΛΜΕΚ τοποθετήθηκε.\nΣυγκεκριμένα, η ΟΕΛΜΕΚ στην ανακοίνωσή της που προκύπτει ως απάντηση στην επιστολή του ΥΠΠΑΝ, αναφέρει μεταξύ άλλων ότι «δεν αντιλαμβανόμαστε τη σκοπιμότητα των προτάσεων που περιλαμβάνονται στην επιστολή σας, οι οποίες αφορούν την αναπλήρωση του διδακτικού χρόνου, σε περίοδο αργιών». Όπως εξηγεί η ανακοίνωση, η προσωρινή αναστολή της φυσικής παρουσίας επιφέρει την εξ αποστάσεως εκπαίδευση, η οποία θεσμικά ισοδυναμεί πλέον με τη συμβατική φοίτηση. Επιπρόσθετα, «ο ωφέλιμος διδακτικός χρόνος έχει αυξηθεί, αφού με οδηγίες του ΥΠΠΑΝ είτε δεν πραγματοποιούνται καθόλου είτε υλοποιούνται διαφοροποιημένα αρκετές δραστηριότητες, όπως επισκέψεις, εκδρομές, εκδηλώσεις, εορτασμοί, όμιλοι κ.λπ. Τέλος, η προτεινόμενη τροποποίηση των κανονισμών που αφορά την εξασφάλιση δυνατότητας επαναπροσδιορισμού και προσαρμογής των αργιών Χριστουγέννων/Πάσχα, πέρα από το γεγονός ότι διαφωνούμε, είναι και αχρείαστη».


ΟΡΘΟΔΟΞΑ ΒΙΒΛΙΑ: Π.Μ. Σωτήρχου, "Συναντήσεις με τον Θεό" (ΒΙΒΛΙΟΚΡΙΣΙΑ)\nΠ.Μ. Σωτήρχου, "Συναντήσεις με τον Θεό" (ΒΙΒΛΙΟΚΡΙΣΙΑ)\n"Συναντήσεις με τον Θεό"\n(Γεγονότα και εμπειρίες πίστεως και στη σημερινή εποχή).\nΕκδόσεις “Ορθόδοξος Κυψέλη”, Θεσσαλονίκη 2010, σσ. 127.\nΔεν είναι εύκολο να γράψεις 87 άρθρα. Ο κ. Σωτήρχος όμως έγραψε 87 βιβλία! Μόνον το 2009 εξέδωσε 6 βιβλία. Απορώ πού βρίσκει το χρόνο και τη δύναμη να γράφει τόσο πολλά και ψυχωφέλιμα βιβλία με τη δόκιμη γλαφυρή του πέννα.\nΑυτή το φορά ο καλός συγγραφέας μας έδωσε 15 ιστορίες από τη σύγχρονη ζωή όπως αναφέρει. Πόσο αληθινές είναι οι ιστορίες δεν ξέρω. Αυτό που διαπίστωσα, με την ανάγνωση το βιβλίου, είναι ότι ο κ. Σωτήρχος παρουσιάζει τα γεγονότα τόσο γλαφυρά που οι ιστορίες του έστω και αν έχουν ιστορικό πυρήνα λειτουργούν όπως το διήγημα. Κάποιες μοιάζουν με διηγήματα, άλλες με χρονογραφήματα και άλλες σαν σκέψεις πάνω σε ένα ψυχωφέλιμο μοτίβο.\nΣυχγαίρουμε για την καλαίσθητη έκδοση ενός βιβλίου λίαν γλαφυρού, ευανάγνωστου και με ουσιαστικό περιεχόμενο.\n(Σπαρτάκου 6, Συκιές, 566 26 Θεσ/νίκη,\nΑναρτήθηκε από ΟΡΘΟΔΟΞΑ ΒΙΒΛΙΑ στις 6:51 π.μ.\nΕτικέτες ΒΙΒΛΙΑ, ΒΙΒΛΙΟΠΑΡΟΥΣΙΑΣΕΙΣ, ΕΚΔ. ΟΡΘΟΔΟΞΗ ΚΥΨΕΛΗ, ΣΩΤΗΡΧΟΣ ΠΑΝ.


Ο Κυβερνητικός Εκπρόσωπος-Χ. Ταραντίλης κατά του Α. Τσίπρα - STEREA NEWS\n9 Μαρτίου 2021 09:12\nΟ Κυβερνητικός Εκπρόσωπος-Χ. Ταραντίλης κατά του Α. Τσίπρα\nΟ κ. Τσίπρας αναλαμβάνει το ρίσκο να κολλήσουν άνθρωποι στις πορείες.\nΟ Υφυπουργός παρά τω Πρωθυπουργώ και Κυβερνητικός Εκπρόσωπος Χρήστος Ταραντίλης για την συνέντευξη του Αρχηγού της Αξιωματικής Αντιπολίτευσης Αλέξη Τσίπρα, έκανε την ακόλουθη δήλωση:\nΑλέξης Τσίπρας: “Ο κ. Μητσοτάκης ενορχηστρωτής εκστρατείας αυταρχισμού και εξαπάτησης”\nΔήλωση της Κυβερνητικής Εκπροσώπου Αριστοτελίας Πελώνη – Απάντηση στην ανάρτηση του Αρχηγού της Αξιωματικής Αντιπολίτευσης Αλέξη Τσίπρα\nLockdown: Ανακοινώνονται νέα μέτρα-Αλλαγές στον κωδικός 6


Πάει για μετάλλιο στην Κροατία ο Γκιώνης! - Sportsland\nΠάει για μετάλλιο στην Κροατία ο Γκιώνης!\nΑρχική / Πινγκ Πονγκ / Πάει για μετάλλιο στην Κροατία ο Γκιώνης!\nΠοιος είδε τον Γκιώνη και δεν το φοβήθηκε; Η μουράκλα ήταν εντυπωσιακός στον αγώνα απέναντι στον Βονγκ Τσου Τινγκ από το Χονγκ Κονγκ και τον καθάρισε με 4-2. Πήρε την πρόκριση για τα προημιτελικά και πλέον διεκδικεί μετάλλιο στο Οπεν της Κροατίας.\nΗ νίκη μάλιστα έχει πολύ μεγάλη σημασία, καθώς ο Βονγκ Τσου Τινγκ φιγουράρει στο Ν.8 του Παγκοσμίου ράκινγκ λιστ. Οπερ σημαίνει ότι και βαθμούς θα πάρει ο Γκιώνης και φυσικά ανεβάζει στροφές ενόψει Ρίο, δείχνοντας πως πέραν 3-4 αθλητές, όλους τους άλλους μπορεί να τους παίξει στα ίσα\nTα σετ 8-11, 11-7, 11-8, 8-11, 11-8, 11-9 και η μεγάλη νίκη για τον Γκιώνη ήταν γεγονός. Επόμενος αντίπαλος ένας ακόμα πολύ δυνατός αθλητής από το Χονγκ Κονγκ, ο Χο Κβαν Κιτ, νούμερο 45 στον κόσμο. Ο αγώνας αρχίζει στις 21:20 ώρα Ελλάδας, γίνεται στο τραπέζι 1 και μεταδίδεται ζωντανά στο διαδίκτυο από το ittv.com. Με νίκη ο αθλητής η μουράκλα εξασφαλίζει μετάλλιο (θα είναι το δεύτερο στο απλό σε τέτοια επαμειβόμενα τουρνουά μετά τη Στοκχόλμη το 2013), αφού δεν προβλέπεται ματς για τις θέσεις 3-4.


Δεύτερο κύμα κακοκαιρίας την Τετάρτη με καταιγίδες και χιόνια | Pontos News\nΝέα επιδείνωση του καιρού από το απόγευμα – Πού θα χιονίσει, πού θα βρέξει\n10 Ιανουάριος 2017, 21:07 - Τελευταία Ενημέρωση: 10 Ιανουάριος 2017, 19:28\nΜετά την πρόσκαιρη βελτίωση που παρουσίασε ο καιρός στις περισσότερες περιοχές το απόγευμα της Τρίτης, ένα νέο κύμα κακοκαιρίας αναμένεται να σαρώσει την Ελλάδα από τα δυτικά. Σύμφωνα με την πρόγνωση της Εθνικής Μετεωρολογικής Υπηρεσίας, την Τετάρτη χιονοπτώσεις κατά τόπους πυκνές θα σημειωθούν στα ηπειρωτικά αρχικά στα δυτικά και βαθμιαία στα κεντρικά και βόρεια. Τοπικές βροχές και καταιγίδες κατά τόπους ισχυρές στις υπόλοιπες περιοχές.\nΟι άνεμοι νότιοι νοτιοδυτικοί 5 με 7 στο Αιγαίο πρόσκαιρα τοπικά 8 μποφόρ. Η θερμοκρασία σε μικρή άνοδο, παγετός κατά τόπους στα ηπειρωτικά ο οποίος τις πρωινές και βραδινές ώρες στα βόρεια θα είναι ισχυρός.\nΣτην Αττική νεφώσεις με τοπικές βροχές και βαθμιαία πιθανόν πρόσκαιρες καταιγίδες. Λίγα χιόνια στα βόρεια ορεινά. Πρόσκαιρη βελτίωση το βράδυ. Οι άνεμοι νότιοι νοτιοδυτικοί 4 με 6 στα ανατολικά και νότια τοπικά 7 και πιθανώς πρόσκαιρα έως 8 μποφόρ. Η θερμοκρασία από μηδέν έως 7 βαθμούς Κελσίου. Στα βόρεια 2 με 3 βαθμούς χαμηλότερη.\nΣτη Θεσσαλονίκη νεφώσεις με παροδικές χιονοπτώσεις και βελτίωση τη νύχτα. Οι άνεμοι βόρειοι βορειοδυτικοί 3 με 4 μποφόρ. Η θερμοκρασία από -5 έως μηδέν βαθμούς Κελσίου.\nΣτη δυτική και κεντρική Μακεδονία αναμένονται νεφώσεις με παροδικές χιονοπτώσεις και σταδιακή βελτίωση από το βράδυ. Στην ανατολική Μακεδονία και τη Θράκη νεφώσεις με παροδικές χιονοπτώσεις οι οποίες από το απόγευμα θα ενταθούν. Οι άνεμοι από βόρειες διευθύνσεις 3 με 4 μποφόρ. Η θερμοκρασία από -6 έως μηδέν βαθμούς Κελσίου. Στη δυτική Μακεδονία 5 με 7 βαθμούς χαμηλότερη.\nΟ χάρτης δίνει την κατανομή της πίεσης και της βροχόπτωσης/χιονόπτωσης το μεσημέρι της Τετάρτης.\nΟι χιονοπτώσεις σημειώνονται με στίγματα (πηγή: meteo.gr)\nΣε Ήπειρο, νησιά Ιονίου, δυτική Στερεά και δυτική Πελοπόννησο νεφώσεις με χιονοπτώσεις στα ηπειρωτικά κατά τόπους πυκνές στη Στερεά και την Πελοπόννησο. Τοπικές βροχές και σποραδικές καταιγίδες θα εκδηλωθούν στα θαλάσσια και παραθαλάσσια τμήματα. Σταδιακή βελτίωση από το βράδυ στα βόρεια. Οι άνεμοι στα βόρεια από βόρειες διευθύνσεις 3 με 5 μποφόρ. Στα υπόλοιπα νότιοι νοτιοδυτικοί 5 με 7 με βαθμιαία εξασθένηση. Η θερμοκρασία από -1 έως 8 βαθμούς Κελσίου. Στην Ήπειρο 5 με 6 βαθμούς χαμηλότερη.\nΣε Θεσσαλία, ανατολική Στερεά, Εύβοια και ανατολική Πελοπόννησο νεφώσεις με χιονοπτώσεις κατά τόπους πυκνές κυρίως στη Στερεά και την Πελοπόννησο. Τοπικές βροχές και σποραδικές καταιγίδες θα εκδηλωθούν στα νότια θαλάσσια και παραθαλάσσια τμήματα. Το βράδυ τα φαινόμενα θα εξασθενήσουν. Οι άνεμοι στα βόρεια από βόρειες διευθύνσεις 3 με 5 μποφόρ. Στα υπόλοιπα νότιοι νοτιοδυτικοί 5 με 7 πιθανώς στα ανατολικά πρόσκαιρα τοπικά 8 μποφόρ. Η θερμοκρασία από -3 έως 9 βαθμούς Κελσίου. Στα βόρεια 4 με 6 βαθμούς χαμηλότερη.\nΣε Κυκλάδες και Κρήτη νεφώσεις με τοπικές βροχές και βαθμιαία σποραδικές καταιγίδες οι οποίες στις Κυκλάδες πιθανόν να είναι πρόσκαιρα ισχυρές. Λίγα χιόνια στα ορεινά της Κρήτης. Οι άνεμοι νότιοι νοτιοανατολικοί 4 με 6 και βαθμιαία από τα δυτικά δυτικοί βορειοδυτικοί 5 με 7 μποφόρ. Η θερμοκρασία από 4 έως 11 βαθμούς Κελσίου.\nΣε Δωδεκάνησα και στα νησιά ανατολικού Αιγαίου νεφώσεις με τοπικές βροχές και βαθμιαία σποραδικές καταιγίδες οι οποίες πρόσκαιρα κατά τόπους θα είναι ισχυρές. Πρόσκαιρες χιονοπτώσεις θα σημειωθούν στις βορειότερες περιοχές. Οι άνεμοι νότιοι νοτιοδυτικοί 4 με 5 γρήγορα 5 με 7 και πρόσκαιρα τοπικά 8 μποφόρ. Βαθμιαία από το απόγευμα στα βόρεια βόρειοι βορειοδυτικοί 4 με 5 μποφόρ. Η θερμοκρασία από 6 έως 13 βαθμούς Κελσίου. Στα βόρεια 4 με 6 βαθμούς χαμηλότερη.\nΚακοκαιρια, Χιόνια, Βροχές, Καταιγίδες, Παγετός


ΓΡΙΦΟΣ: Τέσσερις άνθρωποι, αρκετά ζόμπι και μια γέφυρα - Εσύ μπορείς να βρεις την λύση;\nBy Serfare On Οκτ 22, 2015\nΑνεβαίνοντας σε ένα εργαστήριο σε ένα απομακρυσμένο βουνό, ίσως δεν είναι μια από τις καλύτερες ιδέες. Πατώντας το λάθος κουμπί, μπορεί να ελευθερώσετε ζόμπι τα οποία δεν παίρνουν μόνο εσάς στο… κατόπι, αλλά και τρία ακόμα άτομα: μαζί σας είναι ο ηλικιωμένος επιστήμονας, η νεαρή βοηθός του και ο επιστάτης.\nΤΡΕΛΟ ΓΕΛΙΟ! ΔΕΙΤΕ τι σημείωμα του άφησε μόλις ανακάλυψε ότι…\nΤο βίντεο που έχει κάνει πάνω από 11 εκατ. views με το…\nΑπίστευτο αλλά αληθινό! Το τεράστιο στήθος της έσωσε τη ζωή!\nΣυγκλονιστικές αποκαλύψεις για Μαντλίν: Βρέθηκε ο δολοφόνος της (;) Νέες συλλήψεις\nGrey’s Anatomy: Ο 15ος κύκλος στον ALPHA\nΜις Υφήλιος 2017: Oδοντίατρος η ομορφότερη γυναίκα στον κόσμο – Κέρδισε με όπλο…


Απίστευτη παραδοχή του Λόχτι: “Ήμουν μεθυσμένος”! - Αθλητική Ενημέρωση Λευκάδα Πρέβεζα\nΡΙΟ 2016 - 21/08/2016\nΑπίστευτη παραδοχή του Λόχτι: “Ήμουν μεθυσμένος”!\nΝέο επεισόδιο είχαμε στο σκάνδαλο που έχει ξεσπάσει στις τάξεις της Ολυμπιακής ομάδας των ΗΠΑ με πρωταγωνιστή τον Ράιαν Λόχτι. Ο Αμερικανός Ολυμπιονίκης παραχώρησε συνέντευξη στο τηλεοπτικό δίκτυο “NBC” και παραδέχθηκε πως το βράδυ της υποτιθέμενης(;) ληστείας στο Ρίο ήταν μεθυσμένος. O 32χρονος κολυμβητής, φανερά φορτισμένος, τόνισε πως πρόδωσε την ομάδα του τη την ανώριμη συμπεριφορά του.\n“Είναι πως το κάνεις εσύ να φανεί. Είτε το αποκαλείς ληστεία, είτε επίθεση, πρέπει να υποστούμε τις συνέπειες. Εμείς βρεθήκαμε με ένα όπλο να μας συμαδεύει και κάποιους να απαιτούν από εμας χρήματα. Απλά θέλαμε να φύγουμε από εκεί. Μας σημάδευε όπλο, ήμαστε φοβισμένοι, και προσπαθούσαμε να το σκάσουμε. Ήμουν μεθυσμένος και υπερβολικός σε όσα είπα μετά”, ανέφερε χαρακτηριστικά.\nΑπό θύμα… θύτης ο Λόχτι, τι συνέβη στο Ρίο


Gettysburg: Ενοικιαζόμενα καταλύματα, διαμερίσματα και ιδιόκτητες κατοικίες στην περιοχή σε Πενσυλβάνια - HotelsCombined\nΕνοικιαζόμενα για διακοπές σε Gettysburg, PA\nΨάξτε και συγκρίνετε ενοικιαζόμενα για διακοπές σε Gettysburg, PA από εκατοντάδες ταξιδιωτικές ιστοσελίδες και εξοικονομήστε χρήματα\nGettysburg - Δεδομένα που αφορούν τη διαμονή\nGettysburg - Πόσο κοστίζει ένα ενοικιαζόμενο για διακοπές;\n229€/βράδυ είναι μια μέση τιμή για ενοικιαζόμενα για διακοπές στην περιοχή Gettysburg, για όλο το έτος. Οι τιμές των ενοικιαζόμενων διαφέρουν, με τον Οκτώβριος να θεωρείται ο ακριβότερος μήνας και τον Δεκέμβριος ο φθηνότερος. Οι χρήστες της HotelsCombined πρόσφατα βρήκαν ενοικιαζόμενα για διακοπές στην περιοχή Gettysburg από μόλις 96€/βράδυ. Γενικά, τα ενοικιαζόμενα για διακοπές στην περιοχή Gettysburg με 204€ ή λιγότερο θεωρούνται καλή προσφορά.\nΥπάρχουν ενοικιαζόμενα για διακοπές της κατηγορίας Πανδοχείο στην περιοχή Gettysburg;\nΝαι, υπάρχουν 5 ενοικιαζόμενα για διακοπές τύπου "Πανδοχείο" στην περιοχή Gettysburg. Σύμφωνα με τα δεδομένα μας, το 1863 Inn of Gettysburg είναι αυτήν τη στιγμή το δημοφιλέστερο κατάλυμα τύπου "Πανδοχείο" στην πόλη.


Οδηγούμε τη νέα Porsche Cayman GT4 [video] | Drive\nΟδηγούμε τη νέα Porsche Cayman GT4 [video]\nΔοκιμάζουμε σε πίστα και δρόμο την πιο καθαρόαιμη σπορ έκδοση της «μικρής» Porsche με τον κινητήρα στο κέντρο\nΠέμπτη, 19 Μαρτίου 2015 | Autocar Επικοινωνία\nΕίναι «της παλιάς σχολής, αλλά όχι ξεπερασμένη». Αυτή την αίσθηση έχει η νέα Cayman GT4, κατά τον υπεύθυνο των μοντέλων GT της Porsche, Andreas Preuninger. Και όπως θα δούμε, δεν έχει άδικο.\nΥποπτεύομαι ότι ο Preuninger δεν έχει συνηθίσει να έχει άδικο. Παρ’ όλα αυτά, ο ίδιος και οι συνάδελφοί του στην Porsche ένιωθαν ότι πήραν ένα ρίσκο με το λανσάρισμα αυτού του μοντέλου. Δεν ήταν σίγουροι ότι υπήρχαν αγοραστές για μια τόσο ακριβή Cayman, που να έχει δεχτεί τις περιποιήσεις της, βασισμένης στο Weissach, ομάδας “GT”.\nΌμως το γεγονός ότι, αν περίμενες την επίσημη παρουσίαση της GT4 για να παραγγείλεις μία, θα ήσουν μήνες καθυστερημένος, δείχνει ότι τελικά υπήρξε αρκετά μεγάλη ζήτηση. Και δικαίως, διότι η GT4 είναι η πρώτη Cayman που έχει προικιστεί με περισσότερη δύναμη από μια σύγχρονή της 911. Με δυο λόγια, έχει τον κινητήρα της σημερινής 911 Carrera S, τον 6κύλινδρο boxer 3.8 με τους 385 PS.\nΟ κινητήρας είναι στριμμένος κατά 180 μοίρες, σε σχέση με την πισωμήχανη 911, ώστε να τοποθετηθεί στο κέντρο του αυτοκινήτου και να κινεί τους πίσω τροχούς μέσω του στάνταρ χειροκίνητου κιβωτίου 6 σχέσεων της Cayman GTS. Έχει ένα σφόνδυλο ελαφρωμένο κατά 1,4 kg και κάποια περιφερειακά του εξαρτήματα έχουν αλλάξει θέση, αλλά στο εσωτερικό του είναι πανομοιότυπος με εκείνον της Carrera S. Και δεν υπάρχει η δυνατότητα επιλογής του αυτόματου σειριακού κιβωτίου PDK με τον διπλό συμπλέκτη.\nΟι υπόλοιπες προδιαγραφές της GT4 είναι λίγο πιο ξεχωριστές. Ας ξεκινήσουμε από μπροστά προς τα πίσω. Η GT4 είναι 34 mm μακρύτερη από τη νορμάλ Cayman, διότι το ρύγχος της είναι μεγαλύτερο. Ο κινητήρας έχει αυξημένες απαιτήσεις ψύξης, ενώ η αλλαγή του ρύγχους έχει κάνει την GT4 την πρώτη Cayman που αναπτύσσει αρνητική άντωση τόσο μπροστά όσο και πίσω.\nΗ εμπρός ανάρτηση προέρχεται από τη σημερινή 911 GT3, είναι 30 mm χαμηλότερη από εκείνη της νορμάλ Cayman και έχει 13 mm φαρδύτερο μετατρόχιο. Με τους τροχούς των 20 ιντσών, η GT4 είναι στα μάτια μου η πιο όμορφη Cayman μέχρι τώρα.\nΣτο εσωτερικό έχει αφαιρεθεί πολύ βάρος και έχει προστεθεί αρκετή Alcantara. Καλές ιδέες και οι δύο, όπως και το κόντυμα του λεβιέ ταχυτήτων κατά 20 mm.\nΜετά ερχόμαστε στον κινητήρα, το κιβώτιο και την πίσω ανάρτηση, που δεν μπορούσε να παρθεί από την 911 διότι εκεί είναι πολλαπλών βραχιόνων ενώ οι Cayman έχουν γόνατα McPherson γύρω-γύρω. Πάντως η ανάρτηση της GT4 έχει σφαιρικούς συνδέσμους, για μεγαλύτερη ακρίβεια, ενώ ο κάτω βραχίονάς της είναι από την εμπρός ανάρτηση της 911 GT3.\nΤις αλλαγές συμπληρώνουν η μεγαλύτερη πίσω πτέρυγα που έχει ποτέ τοποθετηθεί σε Cayman, και μια πιο ελεύθερη εξάτμιση. Παρ’ όλα αυτά, το βάρος παραμένει ουσιαστικά το ίδιο με της Cayman GTS, στα 1.340 kg.\nΔεν προσφέρονται πολλά έξτρα, αλλά το αυτοκίνητο της δοκιμής μας είχε το πιο σημαντικό: το πακέτο Clubsport, που περιλαμβάνει ρολ-μπαρ, ζώνες έξι σημείων και πυροσβεστήρα. Αν το παραγγείλετε, θα πρέπει επίσης να πάρετε τα πανάκριβα μπάκετ καθίσματα που πρωτοτοποθετήθηκαν στην 918 Spyder.\nΤο «παλιάς σχολής, αλλά όχι ξεπερασμένη» την περιγράφει πολύ καλά. Τα καθίσματα με την Alcantara και τη φοβερή στήριξη δίνουν την πρώτη ένδειξη. Ο άγριος ήχος από την εξάτμιση όταν γυρίσεις το κλειδί, συμπληρώνει την εικόνα. Ο λεβιές είναι ακριβής και θετικός, η απόκριση του κινητήρα κοφτερή. Όχι τόσο όσο στην 911 GT3, αλλά κοφτερή.\nΚαι αρχίζεις να τσουλάς. Η ανάρτηση είναι σφιχτή, παρατηρείς, αλλά όχι απότομη. Τα λάστιχα είναι Michelin Pilot Sport Cup 2, διαστάσεων 245/35 ZR20 μπροστά και 295/30 ZR20 πίσω.\nΑκόμη και στην πιο μαλακή από τις δύο ρυθμίσεις των προσαρμοζόμενων αμορτισέρ, το αμάξωμα ελέγχεται άψογα. Όμως αυτό δεν αποτελεί έκπληξη. Η Porsche λέει ότι η μαλακή ρύθμιση έχει εξελιχτεί για το μεγάλο Nurburgring Nordschleife. Η πιο σφιχτή είναι για πιο σύγχρονες πίστες με ομαλή άσφαλτο.\nΑυτό λοιπόν είναι ένα αυτοκίνητο φτιαγμένο για πίστα, όμως μη νομίσετε με κανένα τρόπο ότι δεν μπορεί να σε ανταμείψει στο δρόμο. Πρώτα-πρώτα, είναι εντυπωσιακά γρήγορο – όχι μόνο επειδή ο κινητήρας αποδίδει 400 PS στις 7.400 rpm, αλλά κι επειδή σου παρέχει 42,8 kgm ροπής από τις 4.750 rpm. Οι σχέσεις μετάδοσης είναι οι ίδιες με της Cayman GTS, αλλά λόγω της επιπλέον ροπής, η GT4 είναι πάντα πιο ζωηρή και ποτέ δεν δείχνει «μακριά».\nΜετά πάμε στην απόκριση του κινητήρα και του κιβωτίου, που είναι άμεση. Και προχωράμε στο πλαίσιο και το τιμόνι. Η GT4 είναι από τα αυτοκίνητα που επικοινωνούν μαζί σου τόσο καλά και στους δύο τομείς, που είναι απλό να τους σπάσεις και να τους εξετάσεις ξεχωριστά. Το να αναλύεις την GT4 είναι σαν να ακούς έναν βαθύ γνώστη των τεχνικών θεμάτων, που μπορεί να κάνει κάτι εξαιρετικά περίπλοκο να δείχνει πολύ απλό.\nΗ GT4 είναι τόσο ομοιογενής, τόσο ικανή και τόσο επικοινωνιακή, που είναι αστεία εύκολο να αξιολογήσεις τα συστατικά της μέρη. Η απόκριση του τιμονιού, του κιβωτίου, των φρένων και του γκαζιού είναι τόσο ακριβής, γραμμική και προβλέψιμη, που κάνει την GT4 φοβερά απολαυστική ανεξάρτητα από την ταχύτητα. Όχι τόσο ωμή όσο θα περίμενες ίσως από μια Porsche με το λογότυπο GT, αλλά σαφώς περισσότερο από την –αρκετά φθηνότερη– Cayman GTS.\nH Porsche λέει πως η GT4 είναι αυτοκίνητο πίστας. Οπότε την πήγαμε σε πίστα και, μαντέψτε, η Porsche είχε δίκιο. Είναι ένα αυτοκίνητο που, μετά από λίγα λεπτά στην πίστα, σε κάνει να αναρωτιέσαι πόσο ψηλά θα το κατέτασσες στην προσωπική σου λίστα των καλύτερων οδηγικά αυτοκινήτων. Στρίβει με εξαιρετική ευελιξία και τρομερή πλευρική πρόσφυση. Τα φρένα της (ανθρακονημάτινα-κεραμικά κατά παραγγελία) έχουν φοβερή δύναμη και αίσθηση.\nΜε το στάνταρ στήσιμο της ανάρτησης, εμφανίζεται μια ιδέα υποστροφής στην είσοδο των στροφών και υπερστροφής στην έξοδο, αλλά γενικά η συμπεριφορά είναι εξαιρετικά ουδέτερη. Το όποιο άνοιγμα της τροχιάς μπορεί να εξουδετερωθεί αφήνοντας το γκάζι ή τραβώντας τα φρένα μέσα στη στροφή. Και παρότι οι μεγάλες γωνίες της ουράς επιτυγχάνονται μόνο με 1η ή 2η ταχύτητα και τσαρούχωμα του γκαζιού, το στάνταρ μηχανικό μπλοκέ διαφορικό και η αυξημένη ιπποδύναμη σημαίνουν ότι αυτή η Cayman ισιώνει αρκετά εύκολα αν κρατάς πατημένο το γκάζι .\nΤο ζύγισμα μπορεί να αλλάξει ρυθμίζοντας τις εμπρός και πίσω αντιστρεπτικές σε τρεις θέσεις – μια δουλειά των 10 λεπτών. Μπορείς να έχεις και ακόμη μεγαλύτερες δυνατότητες ρυθμίσεων, αλλά αυτές είναι για όσους θέλουν να φορέσουν σλικ λάστιχα.\nΚαι θα υπάρχουν αρκετοί. Όπως όλες οι 911 GT, έτσι κι η Cayman GT4 θα αποτελέσει τη βάση για αγωνιστικό. Όμως για όλους εμάς που είμαστε ικανοποιημένοι με τον καλύτερο συμβιβασμό δρόμου και πίστας σε ένα αυτοκίνητο, μας κάνει όπως ακριβώς είναι.\nΑν δεν είστε διατεθειμένοι να πάτε σε κάποιον έξυπνο επενδυτή και να πληρώσετε ένα μεγάλο καπέλο, το θέμα της αγοράς μιας Cayman GT4 είναι καθαρά θεωρητικό.\nΌμως αν έχετε τα μέσα και πληρώσετε, αμφιβάλλω ότι θα απογοητευτείτε, αρκεί να μην περιμένετε η GT4 να έχει την αίσθηση μιας κεντρομήχανης GT3. Δεν την έχει, διότι η GT3 είναι μισή κλάση πιο πάνω στην απόκριση του κινητήρα και του πλαισίου.\nΠιστεύω πως η Porsche μπορούσε να δώσει στην GT4 την ίδια αίσθηση, αλλά τότε θα κόστιζε ακόμη ακριβότερα και το τμήμα πωλήσεων θα ανησυχούσε ακόμη περισσότερο. Η ισορροπία που έχει τώρα νομίζω πως είναι η σωστή. Είναι ένα κορυφαίο σπορ αυτοκίνητο με παραδοσιακή αίσθηση. Η καλύτερη Cayman που έχει φτιαχτεί ποτέ.\nΗ καλύτερη Cayman που φτιάχτηκε ποτέ. Εξαιρετικά γρήγορη, άμεση και επικοινωνιακή στην πίστα, υπέροχα απολαυστική στο δρόμο.\nΤιμή €160.000 (κατ’ εκτίμηση)\nΤεχνολογία 3.800 cc, flat-6 24v, 2x2 EEK, άμεσος ψεκασμός, 385 PS/7.400 rpm, 42,8 kgm/4.750-6.000 rpm, χειροκίνητο κιβώτιο 6 σχέσεων, κίνηση στους πίσω τροχούς\n0-100 km/h 4,4”\nΤελική ταχύτητα 290 km/h\nΚατανάλωση 10,3 lt/100km\nΕκπομπές CO2 238 g/km\nΔιαστάσεις 4.437 x 1.816 x 1.267 mm\nΒάρος 1.340 kg


ΤΩΡΑ Η ΜΑΡΙΑ ΚΑΔΟΓΛΟΥ ΚΑΙ ΣΤΟ «ΔΡΟΜΟ ΤΗΣ ΑΡΙΣΤΕΡΑΣ»!!! | ΜΕΤΑΛΛΕΙΑ ΧΑΛΚΙΔΙΚΗΣ\nΤΩΡΑ Η ΜΑΡΙΑ ΚΑΔΟΓΛΟΥ ΚΑΙ ΣΤΟ «ΔΡΟΜΟ ΤΗΣ ΑΡΙΣΤΕΡΑΣ»!!!\nΗ γνωστή μας antigold«αγωνίστρια» και εκ των ιδρυτών του Παρατηρητηρίου του Τόλη, φιλοξενείται με άρθρο της στην επίσης «αγωνιστική» εφημερίδα «Δρόμος της Αριστεράς»…\nΔεν θα ασχοληθούμε με τα γνωστά φληναφήματα της αγωνίστριας, αλλά εντύπωση προκαλεί η εισαγωγή του άρθρου:\n«Σιωπηλά και χωρίς θόρυβο στα Μέσα Ενημέρωσης, ο υπουργός Περιβάλλοντος έκανε μια αποφασιστική κίνηση ματ, στο σκάκι που παίζει εδώ και εννέα μήνες με την Eldorado Gold.»\nΕπιτέλους, αυτή είναι λοιπόν η αλήθεια; Ο ΥΠΑΠΕΝ παίζει σκάκι εδώ και εννέα μήνες και εμείς δεν έχουμε καταλάβει τίποτα; Μόνο η Καδόγλου το κατάλαβε; Στην πλάτη εργαζομένων και κατοίκων παίζεται ένα παιχνίδι με έπαθλο την κοινωνική και οικονομική απαξίωση όλης της περιοχής; Αυτό μας λέτε κα Καδόγλου;\nΚαι μία τελευταία παρατήρηση περί του μύθου του «μηδενικού δημοσίου οφέλους», μιας καραμέλας που πολύ χρησιμοποιείται τώρα τελευταία από τους antigold κύκλους… (Και δεν θα σταθώ στα φορολογικά έσοδα από τα προϊόντα που είναι δεδομένα, παρ’ όλα όσο λέει η antigold παρέα…).\nΝα πληροφορήσουμε το ευγενές αναγνωστικό κοινό του «Δρόμου της Αριστεράς» πως κάθε εργαζόμενος της Ελληνικός Χρυσός στοιχίζει στην εταιρεία κατά μέσο όρο γύρω στις 45.000 ευρώ το χρόνο. Από αυτά περίπου τα μισά μπαίνουν στην τσέπη του εργαζόμενου… Ας μας πει η κα Καδόγλου που πάνε τα υπόλοιπα αν όχι στο δημόσιο…\nThis entry was posted in Αρχική, Νέα / Ειδήσεις and tagged Μεταλλεια κασσανδρας, Σκουριες, ΥΠΑΠΕΝ on 23/07/2016 by metalleiachalkidikis.\n← ΧΑΛΚΙΔΙΚΙΩΤΗΣ ΓΕΩΛΟΓΟΣ ΚΑΤΑΘΕΤΕΙ ΤΗΝ ΕΠΙΣΤΗΜΟΝΙΚΗ ΑΠΟΨΗ ΤΟΥ ΓΙΑ ΤΙΣ ΚΑΘΙΖΗΣΕΙΣ ΣΤΟ ΕΔΑΦΟΣ ΤΗΣ ΣΤΡΑΤΟΝΙΚΗΣ ΑΚΟΜΑ ΜΙΑ ANTIGOLG «ΠΑΤΑΤΑ»… →


Προκαταλήψεις και πώς διαστρεβλώνουν την πραγματικότητα\nΗ προκατάληψη της οικογένειας. Όλοι μας έχουμε την προδιάθεση να πιστεύουμε αυτόματα τις πληροφορίες που μας παρέχουν μέλη της οικογένειάς μας και στενοί φίλοι.\nΗ προκατάληψη της προβολής. Συχνά υποθέτουμε, χωρίς να το επαληθεύουμε, ότι τα υπόλοιπα μέλη της ομάδας μας έχουν παρόμοια πιστεύω, παρόμοιες ηθικές αξίες και βλέπουν τον κόσμο μέσα από τα μάτια μας.\nΗ CIA περιγράφει αυτή την προκατάληψη ως τη νοοτροπία “όλοι σκέφτονται όπως εμείς” και τη θεωρεί μια από τις πιο επικίνδυνες – επειδή οι διαφορετικοί πολιτισμοί και οι διαφορετικοί τύποι ανθρώπων (όπως οι τρομοκράτες) δεν σκέφτονται όπως εμείς.\nΗ προκατάληψη των συναισθημάτων. Τα δυνατά συναισθήματα συνήθως παρεμποδίζουν τη λογική και την ορθή κρίση.\nΟ θυμός έχει την τάση να μας δημιουργεί την πεποίθηση ότι έχουμε δίκιο και το σωστό με το μέρος μας. Η αγωνία υπονομεύει αυτήν ακριβώς την πεποίθηση, ενώ η κατάθλιψη επισκιάζει τις αισιόδοξες πεποιθήσεις.\nΗ προκατάληψη της δημοσιότητας. Οι εκδότες βιβλίων, εφημερίδων και περιοδικών προτιμούν να εκδίδουν έργα με αίσιο τέλος, ενώ απορρίπτουν έργα με αρνητική έκβαση.\nΈτσι, μια έρευνα που δεν έχει επίδραση στον κόσμο έχει λιγότερες πιθανότητες να δημοσιευθεί σε σχέση με ένα εύρημα με θετικά αποτελέσματα. Μια άλλη διάσταση αυτής της προκατάληψης είναι η τάση των αναγνωστών να θεωρούν αυτόματα αλήθεια ό,τι δημοσιεύεται, ακόμη κι αν αποτελεί δημοσίευμα του κίτρινου τύπου.


Παρί - Λειψία: Ο Μέσι έφερε τα πάνω κάτω με δύο γκολ σε 7' '); });\nΠαρί - Λειψία: Ο Μέσι έφερε τα πάνω κάτω με δύο γκολ σε 7'\nΑΛΕΞΑΝΔΡΟΣ ΤΡΙΓΚΑΣ 19.10.2021 | 23:55\nΟ Λιονέλ Μέσι σκόραρε δύο φορές σε επτά λεπτά, φέρνοντας τα πάνω κάτω στο παιχνίδι της Παρί Σεν Ζερμέν με τη Λειψία για την 3η αγωνιστική της EuroLeague.\nΗ Λειψία δυσκόλεψε πολύ την Παρί Σεν Ζερμέν, αλλά δύο γκολ του Λιονέλ Μέσι σε διάστημα επτά λεπτών αρκούσαν για να φέρουν τα πάνω κάτω στην αναμέτρηση. Ο σούπερ σταρ της γαλλικής ομάδας βρήκε αρχικά δίχτυα στο 67ο λεπτό μετά από ασίστ του Κιλιάν Εμπαπέ, ενώ στο 74' μετέτρεψε σε γκολ το πέναλτι που κέρδισε ο Γάλλος.\nΔύο γκολ που αποδείχθηκαν αρκετά για τη νίκη της Παρί με 3-2, για την 3η αγωνιστική του Champions League.\nTAGS CHAMPIONS LEAGUE ΛΙΟΝΕΛ ΜΕΣΙ ΠΑΡΙ ΣΕΝ ΖΕΡΜΕΝ


Το οδοιπορικό μας στους Συλλόγους ξεκίνησε την περασμένη Κυριακή. Την ίδια εκείνη μέρα, δύο ελληνικοί Σύλλογοι άνοιξαν τη φετινή περίοδο: Το πρωί οι Θρακιώτες και το απόγευμα οι Κρήτες του Μονάχου.\nΟ Κρητικός Σύλλογος του Μονάχου είναι ένας από τους παλιούς ελληνικούς πολιτιστικούς Συλλόγους του Μονάχου, με συνεχόμενη παρουσία στα δρώμενα της πόλης για δεκαετίες.\nΙδρύθηκε το 1965 και έκτοτε αριθμεί πάνω από 50 ενεργά χρόνια πολιτιστικής δράσης, κυρίως στον Ελληνισμό αλλά όχι μόνο.\nΤο χορευτικό τμήμα του Κρητικού Συλλόγου Μονάχου προάγει ήδη από τον πρώτο χρόνο ίδρυσης του Συλλόγου, τις αναπόσπαστες και διαχρονικές αξίες της Κρήτης, την Κρητική μουσική κουλτούρα, την Κρητική λεβεντιά και υπερηφάνεια στους συμπολίτες μας στη Γερμανία αλλά και σε άλλες πόλεις της Ευρώπης που κατά καιρούς έχει εμφανιστεί.\nΟ χώρος όπου γίνονται οι πρόβες, αποτελεί σημείο συνάντησης όχι μόνο των χορευτών, αλλά και ανθρώπων που θέλουν να έρθουν πιο κοντά, έστω μια φορά την εβδομάδα με τον τόπο τους, να ακούσουν απλά την κρητική λύρα και να νιώσουν τη ζεστασιά της Κρήτης.\nΧοροδιδάσκαλος είναι η κ. Αναστασία Λαμπροπούλου Αντωνάκη, με χρόνια εμπειρίας στο συγκεκριμένο χώρο, άξια συνεχιστής της κρητικής παράδοσης, γνώστρια και ικανή μεταλαμπαδεύτρια του αντικειμένου της.\nΤην χορευτική ομάδα πλαισιώνουν άνθρωποι κάθε ηλικίας, που συμμετέχουν με ψυχή και μεγάλη αγάπη για την παράδοση.\nΤο ΔΣ του Συλλόγου έχει και αυτό με τη σειρά του ένα πλούσιο πολιτιστικό πρόγραμμα και για αυτή τη χρονιά. Οι δράσεις τους ξεκινούν φέτος νωρίς.\nΣυγκεκριμένα, το διήμερο 1-2/11/2019, πραγματοποιείται μια διήμερη εκδήλωση, με θέμα «Οργανοποιία – Κρητική Διατροφή». Περισσότερες σχετικές λεπτομέρειες θα ανακοινωθούν σύντομα.\nΠρόβες χορευτικού: Κάθε Κυριακή στις 16:30\nΔιεύθυνση: Bürgertreff Laim e. V. / Interim Am Laimer Anger 2\nΠρόεδρος: Στέλιος Αντωνάκης\nΧοροδιδάσκαλος: Αναστασία Λαμπροπούλου Αντωνάκη\nΚόστος συμμετοχής στο χορευτικό: Δωρεάν\nΣελίδα Facebook: Κρητικός Σύλλογος Μονάχου\nΕπόμενες ημερομηνίες τον Οκτώβρη / Νοέμβρη 2019\nΚυριακή 06.10.2019 από 16:30\nΚυριακή 13.10.2019 από 16:30\nΚυριακή 17.11.2019 από 16:30\nΚυριακή 24.11.2019 από 16:30\nΤο ίδιο απόγευμα επισκεφθήκαμε τους χώρους, όπου συναντώνται οι Θρακιωτές Μονάχου. Δείτε τις εντυπώσεις μας ΕΔΩ.\nΟι υπόλοιποι Σύλλογοι ξεκινούν τις πρόβες τους τις επόμενες μέρες. Δείτε αναλυτικά τις ημερομηνίες των άλλων χορευτικών ομάδων του Μονάχου ΕΔΩ.\nΤο bavariagr.de εύχεται σε όλους τους πολιτιστικούς φορείς Μονάχου και Βαυαρίας μια πετυχημένη, εποικοδομητική χρονιά! Καλή δύναμη στο έργο τους, που είναι σημαντικό και χρειάζεται τη δική σας στήριξη, αγάπη και παρουσία για να μπορέσει να συνεχίσει και στις επόμενες γενιές Ελλήνων!


Μπολτ: Δεν αλλάζει κάτι η ήττα, αποσύρομαι - Onsports.gr\nOnsports team\t06 Αυγούστου 2017, 11:05\nΜπολτ: Δεν αλλάζει κάτι η ήττα, αποσύρομαι\nΤι είπε ο Τζαμαϊκανός σπρίντερ μετά την ήττα του από τον Γκάτλιν.\nΟ Γιουσέιν Μπολτ, μετά την πρώτη ήττα του σε μεγάλη διογράνωση, το χάλκινο μετάλλιο χθες στο παγκόσμιο πρωτάθλημα του Λονδίνου, πίσω από τους Αμερικανούς Τζάστιν Γκάτλιν και Κρίστιαν Κόλμαν, επιβεβαίωσε την απόφαση να αποσυρθεί.\n«Είμαι απογοητευμένος, περίμενα να κερδίσω, αλλά έκανα ένα ακόμα άσχημο ξεκίνημα, στη συνέχεια προσπάθησα όμως δεν πήγα όπως ήθελα. Αν έχω αλλάξει ιδέα μετά από αυτή την ήττα; Όχι, αποφάσισα, την αποχώρησή μου και λέω ευχαριστώ σε όλους».\nΕτσι απάντησε ο Γιουσέιν Μπολτ, σε συνέντευξη στο Eurosport, αμέσως μετά την τελευταία κούρσα 100μ στην καριέρα του, κρατώντας μία βρετανική σημαία στο χέρι και ενώ οι φίλαθλοι τον αποθέωναν.\n«Λυπάμαι που δεν μπόρεσα να τελειώσω με νίκη αλλά σας ευχαριστώ για την υποστήριξή σας. Η εμπειρία ήταν υπέροχη όπως πάντα», είπε ο Τζαμαικανός σπρίντερ για το κοινό στο Ολυμπιακό Στάδιο του Λονδίνου, νέο σπίτι της Γουέστ Χαμ.\n«Ήξερα μέσα μου ότι αν δεν αρχίσω καλά δεν θα είχα την ευκαιρία να επιτεθώ στους άλλους. Αλλά συνειδητοποίησα γρήγορα ότι δεν είχε κάνει ένα καλό ξεκίνημα. Ο Γκάτλιν; Είναι ένας μεγάλος αντίπαλος και ένας μαχητής. Δίνει πάντα το καλύτερο, το ξέρω καλά, και τα κατάφερε και απόψε».\nΠριν από την οριστική αποχώρηση, ο Μπολτ θα τρέξει με την ομάδα της Τζαμάικα 4x100. Ο τελικός έχει προγραμματιστεί για το Σάββατο 12, Αυγούστου.\nΤώρα Δήμαρχος Καλαμαριάς: Δεν γίνεται να φύγει ο Απόλλων\n31 λεπτά πριν Βουλή - πτωχευτικός κώδικας: βελτιώσεις στη ρύθμιση για τα ασφάλιστρα υγείας\n1 ώρα πριν Βέροια: Βρήκε αντίπαλο αντί του Αλμωπού\n2 ώρες πριν Στρατιωτική θητεία: Οι νέες αλλαγές για την κατάταξη στον Στρατό Ξηράς


1. 1. Χρησιμοποιείστε τη δική σας τεχνική για να έρθετε σε μια χαλαρωμένη κατάσταση συνείδησης.\n2. 2. Δηλώστε την πρόθεσή σας να αξιοποιήσετε το διαλογισμό αυτό σαν εργαλείο για να συν-δημιουργήσετε την πυροδότηση που θα ξεκινήσει την Εποχή του Υδροχόου.\n3. 3. Καλέστε τη Βιολετί Φλόγα από την πρωταρχική πηγή της να τοποθετήσει έναν κύκλο προστασίας γύρω σας κατά τη διάρκεια του διαλογισμού, αλλά και μετά τη λήξη του. Ζητήστε της να μεταστοιχειώσει οτιδήποτε δεν εξυπηρετεί το Φως.\n4. 4. Οραματιστείτε έναν στύλο λαμπερού λευκού Φωτός να εκπέμπεται από τον Κοσμικό Κεντρικό Ήλιο, και μετά να διανέμεται στους Κεντρικούς Ήλιους όλων των γαλαξιών αυτού του σύμπαντος. Οραματιστείτε τώρα το φως αυτό να ρέει μέσα από τον γαλαξία Μ87 και μετά να εισέρχεται μέσω του Γαλαξιακού Κεντρικού Ήλιου, να περνάει μέσα από τον Γαλαξία μας, να εισέρχεται στο Ηλιακό μας Σύστημα και να περνάει μέσα από όλα τα Φωτεινά πλάσματα μέσα στο Ηλιακό μας σύστημα, να διέρχεται από το υποσελήνιο διάστημα και μετά από όλα τα πλάσματα στον πλανήτη Γη και μέσα από το σώμα σας να φτάνει στο κέντρο της Γης.\n5. 5. Οραματιστείτε το Φως αυτό να μεταστοιχειώνει όλο το εναπομείναν σκοτάδι στη Γη, να θεραπεύει όλες τις ανισότητες, να διαγράφει όλη τη φτώχεια και να φέρνει αφθονία σε όλη την ανθρωπότητα. Οραματιστείτε απαλό ροζ Φως της Θεάς να αγκαλιάζει όλα τα πλάσματα στον πλανήτη Γη και να θεραπεύει τα συναισθηματικά τους σώματα. Οραματιστείτε το ξεκίνημα ενός νέου μεγάλου κοσμικού κύκλου της Εποχής του Υδροχόου, που θα φέρνει καθαρό Φως, Αγάπη και Ευτυχία σε όλα τα πλάσματα της Γης. Οραματιστείτε την τέλεια ζωή σας στη νέα Εποχή του Υδροχόου.


ΣΥΛΛΗΨΕΙΣ ΣΥΝΕΡΓΑΤΩΝ ΤΟΥ ΑΧΜΑΝΤΙΝΕΤΖΑΝΤ ΜΕ ΤΗΝ ΚΑΤΗΓΟΡΙΑ ΟΤΙ ΤΟΥ ΕΚΑΝΑΝ "ΜΑΓΙΑ"! ~ ΣΚΟΠΕΛΟΣ ΝΙΟΥΣ Iστολόγιο για τις Βόρειες Σποράδες\nΣΥΛΛΗΨΕΙΣ ΣΥΝΕΡΓΑΤΩΝ ΤΟΥ ΑΧΜΑΝΤΙΝΕΤΖΑΝΤ ΜΕ ΤΗΝ ΚΑΤΗΓΟΡΙΑ ΟΤΙ ΤΟΥ ΕΚΑΝΑΝ "ΜΑΓΙΑ"!\nΗ βρετανική εφημερίδα "Guardian" φέρνει στο φως μια πολύ περίεργη ιστορία με επίκεντρο... μάγισσες και τον πρόεδρο του Ιράν, Μαχμούντ Αχμαντινετζάντ.\nΠιο συγκεκριμάνα, το δημοσίευμα κάνει λόγο για... κυνήγι μαγισσών σε βάρος του Ιρανού προέδρου, οι οποίοι είναι αντίθετοι στις πολιτικές του επιλογές και αποφάσεις.\nΗ εφημερίδα, μάλιστα, τονίζε πως στενοί συνεργάτες του Αχμαντινετζάντ, έχουν συλληφθεί κατηγορούμενοι ότι επικαλούνται "υπερφυσικές δυνάμεις και πνεύματα", προκειμένου να τον βλάψουν και να εξυπηρετήσουν τα πολιτικά τους συμφέροντα.\nΤην όλη υπόθεση ενισχύουν και ιρανικοί δικτυακού τόποι, που μιλούν για έναν άνθρωπο, που διαθέτει "μεταφυσικές ικανότητες και μπορεί να έρχεται σε επαφή με άγνωστους κόσμους"!\nΤις τελευταίες ημέρες, το Ιράν φέρεται να βρίσκεται εν μέσω πολιτικής αστάθειας, μετά τη ρήξη στις σχέσεις Αχμαντινετζάν και Αγιατολάχ Χαμεϊνί, με αφορμή την απόφαση απομάκρυνσης του υπουργού Πληροφοριών, από τον πρόεδρο της μουσουλμανικής δημοικρατίας.


Μαύρα Τριαντάφυλλα. - ArtandCity.gr\nΔημοσίευση από Art and City | Παρασκευή 15 Μαρτίου 2013 3:07 π.μ.\nΑπό 18 Απριλίου 2013.\nΟι Οδοιπόροι, η νέα θεατρική σκηνή της Λάρισας παρουσιάζει τα Μαύρα Τριαντάφυλλα σε σκηνοθεσία και δραματουργική επεξεργασία Χρυσούλας Χρήστου.\nΜία παράσταση με ρόλους γοητευτικούς, μοναχικούς, ονειρικούς. Οι ήρωες διαπλέκονται με τον εαυτό τους, το παρελθόν τους τις φιλοδοξίες τους και τις προσδοκίες τους που διαψεύδονται, χωρίς αυτό να τους καθιστά καταθλιπτικούς. Είναι φιγούρες αιρούμενες σε ένα σύμπαν που δεν ζητά δικαίωση αλλά κατανόηση.\nΣκηνοθεσία - δραματουργική επεξεργασία: Χρυσούλα Χρήστου.\nΦωτισμοί: Δημήτρης Παπαδούλης\nΜουσική επιμέλεια: Χρυσούλα Χρήστου\nΕπιμέλεια κομμώσεων: Σταυρίνα Τσιάρα\nEπιμέλεια μακιγιάζ: Ευδοκία Φυτιλή\nΠαραγωγή: Odoiporoi productions\nΠρεμιέρα Πέμπτη 18 Απριλίου.\nΠαραστάσεις: κάθε Πέμπτη - Παρασκευή - Σάββατο - Κυριακή στις 21:00 έως τις 26/5\nΟδοιπόροι-Πολυχώρος Τεχνών και Πολιτισμού\nΟ νέος πολυχώρος πολιτισμού και τεχνών Οδοιπόροι,στο κέντρο της Λάρισας, στην πάροδο Πάυλου Μελά(πίσω από το δημαρχείο) έρχεται να φωτίσει σαν λυχνάρι τις τέχνες για να κυλήσουν ομαλά και γοργά σαν μια ρόδα,ανοίγοντας τις ακτίνες τους μέχρι να φτάσουν στον στόχο τους, το άγγιγμα στις ψυχές των ανθρώπων!\nΔιεύθυνση: Πάροδος Παύλου Μελά, Πίσω από το Δημαρχείο Λάρισας.\nΥπεύθυνος χώρου: Παπαδόπουλος Π. Γεώργιος, Ηθοποιός - Αρχαιολόγος.\nΚάθε Πέμπτη - Παρασκευή - Σάββατο - Κυριακή, από 18 Απριλίου έως 26 Μαΐου 2013, 9μμ.\nΟδοιπόροι, Πάροδος Π. Μελά, Λάρισα.


Τέτοια εμπάθεια; Γιατί; | Ars Longa Vita Brevis\nΑρχική › Αφορισμός › Τέτοια εμπάθεια; Γιατί;\nΣας ενημερώνουμε ότι κατά το νέο σχολικό έτος 2010- 2011 την απόφαση για τα θεάματα (παραστάσεις θεατρικές, κουκλοθεατρικές, θεάτρου σκιών και κινηματογραφικές ταινίες) που θα παρακολουθήσουν οι μαθητές, θα λαμβάνουν από κοινού ο Σύλλογος Διδασκόντων και ο Σύλλογος Γονέων του κάθε σχολείου. Οι παραστάσεις που απευθύνονται στους μαθητές θα πρέπει να συμβαδίζουν με τους σκοπούς και τις αξίες της παιδαγωγικής, όπως είναι η ψυχική καλλιέργεια, η βίωση των αξιών της ζωής, η γνώση και η ορθή αντιμετώπιση των κοινωνικών προβλημάτων. Επίσης θα πρέπει να ανταποκρίνονται στα ενδιαφέροντα και την αντιληπτική ικανότητα της ηλικίας των μαθητών στους οποίους απευθύνονται και να διαθέτουν άρτιο λόγο και άψογο περιεχόμενο.\nΜπορείτε να διαβάσετε ολόκληρη την εγκύκλιο πατώντας εδώ.\nΠαιδαγωγική αξιοποίηση: Πάντοτε πίστευα και τιμούσα τη συμμετοχή των γονέων. Αλλά υπάρχουν και κάποια όρια. Ποτέ δε θα ζητούσα την άδεια, γιατί περί αυτού πρόκειται από τον κάθε άσχετο με την εκπαίδευση, για το τι θα κάνω με τους μαθητές μου. Θα εμπιστευόσασταν τον οδοντίατρο που θα έβγαινε στο δρόμο και θα ζητούσε τη λαϊκή συμμετοχή για το σφράγισμα που θα σας έκανε; Θα εμπιστευόσασταν τον αρχιτέκτονα που θα σχεδίαζε το σπίτι σας αφού έπαιρνε τη σύμφωνη γνώμη του κάθε άσχετου; Γιατί θα εμπιστευτείτε τον εκπαιδευτικό που θα πρέπει να πάρει τη σύμφωνη γνώμη από μη σχετικούς;\nΠροφανώς ο δικηγόρος, αρχιτέκτονας, βουλευτής, τοπικός παράγοντας, ο οικονομικός μετανάστης που θα έχει γνώμη θα πάει τα παιδιά του στα θεάματα που θα επιλέξει ο ίδιος. Προφανώς ο ίδιος ο γονιός και ο σύλλογος γονέων θα υπογράψει την απόφαση να πάνε τα παιδιά σε κάποιο θέατρο που θα επιλέξει ο εκπαιδευτικός. Αλλά…\nΑλλά εκτός από παράνομοι, άνομοι και όλα τα σχετικά επίθετα που μας χάρισε ι οιπουργός το τελευταίο χρόνο τώρα είμαστε και ανίκανοι. Ανίκανοι να επιλέξουμε ένα θέαμα κατάλληλο για τους μαθητές μας. Πιθανά να έχουμε κάνει κακές επιλογές. Αλλά αυτή η εγκύκλιος νομίζω, ισχυρίζομαι, υποθέτω ότι μας κατατάσσει στο τελευταίο σκαλοπάτι. Πιθανά να υπάρχουν και ακόμη χαμηλότερα σκαλοπάτια. Θα το ανακαλύψουμε σύντομα.\n‹ Τα βιβλία Δημοτικού και Γυμνασίου σε μορφή Word\nΌλοι έχουν γνώμη για την εκπαίδευση… ›\n9 comments on “Τέτοια εμπάθεια; Γιατί;”\nΟ/Η ΕΥΣΤΑΘΙΟΣ ΜΠΟΥΡΑΝΤΑΣ λέει:\n24 Σεπτεμβρίου, 2010 στο 12:01 μμ\nΕίναι ανίκανοι οι εκπαιδευτικοί να κρίνουν αν τα θεάματα εξυπηρετούν τις αξίες και τους σκοπούς της παιδαγωγικής;\nΠώς πιστοποιείται πως ο κάθε γονέας είναι σχετικός μ΄αυτές τις αξίες και σκοπούς;\nΟ/Η annakp λέει:\n24 Σεπτεμβρίου, 2010 στο 3:52 μμ\nΗ άλλη άποψη..\nΣτο σχολείο μας εδώ και χρόνια συναποφασίζουμε με τους γονείς για εκδρομές και θεάματα με γνώμονα το παιδί και τον αμοιβαίο σεβασμό στους ρόλους μας .. όχι πάντα εύκολο .. μα εφικτό στις μικρές σχολικές μονάδες και τα οφέλη μεγάλα..\n24 Σεπτεμβρίου, 2010 στο 5:15 μμ\nΣίγουρα υπάρχουν πολλές απόψεις και πρακτικές. Η συνεργασία όμως «χτίζεται», δεν επιβάλλεται με εγκυκλίους.\n24 Σεπτεμβρίου, 2010 στο 4:37 μμ\nΣυμφωνώ κι εγώ ότι είναι απαράδεκτη η απόφαση. Ακυρώνει το ρόλο μας, τουλάχιστον…Τι άλλο έχουν ν’ ακούσουν τ’ αυτιά μας!\nΟ/Η Γιώργος Γ. λέει:\n24 Σεπτεμβρίου, 2010 στο 7:52 μμ\nΣυνάδελφε θα ήθελα να σε ενημερώσω πως η σχετική εγκύκλιος με την παρακολούθηση θεαμάτων ήρθε πάλι σήμερα 24 Σεπ, αλλά αναβαθμισμένη…. Έχει προστεθεί και η παρακάτω παράγραφος…..\n«Εφιστούμε την προσοχή σας στην ευθύνη που συνεπάγεται η τήρηση των ανωτέρω τόσο σε σχέση με την απόδοση των φόρων όσο και σε σχέση με την υποχρέωση της απόδοσης των πνευματικών δικαιωμάτων στους δημιουργούς.\nΣας παρακαλούμε για την ενημέρωση των εκπαιδευτικών.\nΕυχαριστούμε για την συνεργασία σας.\t»\nΟταν μιλάμε για αναβάθμιση…….\n24 Σεπτεμβρίου, 2010 στο 9:40 μμ\nνα ‘ρθουν στην εξουσία\nΉρθαν τα σκουπίδια της ελληνικής κοινωνίας.\nΌποιος 30 χρόνια δεν κατάλαβε στο πετσί του τον γυφτοπασοκικό ολοκληρωτισμό, όποιος δεν αντέδρασε στον λαϊκισμό των χυδαίων αναλφάβητων, ας τούς λουστεί σε κάθε πτυχή της ζωής του.\nΝαι, κάθε χλιμίτζουρας πατέρας που παραγοντίζει και κάθε κατίνα μάνα που «κολλάει» κάθε βράδυ στην τουρκική πολιτισμική 5η φάλαγγα θα έχει λόγο για το τι θα δουν/ακούσουν τα παιδιά.\nΣε λίγα χρόνια η ύλη και το πρόγραμμα της σχολικής εκπαίδευσης θα εκπονείται από τον Νταβούτογλου.\nΤότε θα «λυθούν» προβλήματα όπως της ανάρτησης.\nΌσα Ελληνόπουλα μένουν, αν μένουν…, θα μαθαίνουν κολλυβογράμματα σε νέα κρυφά σχολειά.\nΔεν ξέρω από ποιους. Όχι από εσάς πάντως.\nΥπήρξατε συνεργοί, έστω σαν όργανα, στον αφελληνισμό της ελληνικής εκπαίδευσης.\nΣτην δημιουργία απο-εθνικοποιημένων, «παγκοσμιοποιημένων», αγράμματων και ανιστόρητων που προορίζονται για ψηφιακή υπαλληλία σε big corporations.\nΗ βλακώδης μεταπολιτευτική ελευθεριότητα στα πανεπιστήμια και η διακυβέρνηση πράσινης λεηλασίας μετέπειτα παρήγαγε και ανάξιους δασκάλους, δούλους αποκλειστικά υλικών επιδιώξεων χωρίς την παραμικρή αίσθηση αποστολής.\nΟύτε μια απεργία εκπαιδευτικών δεν ανακαλώ με αιτήματα περιεχόμενο και, διαδικασίες της εθνικής εκπαίδευσης.\nΑν ο Γιωργάκης σάς φάει και το εφάπαξ η Νέμεσις θα ολοκληρωθεί …\n27 Σεπτεμβρίου, 2010 στο 5:52 μμ\nτσα ρε μεγάλε…..\n24 Σεπτεμβρίου, 2010 στο 10:45 μμ\nΘυμάμαι όταν πήγαινα εγώ σχολείο (πριν 40 χρόνια) κάτι τέτοια προβλήματα ήταν λυμένα. Κυριακή πρωί, μετά την εκκλησία, όλο το σχολείο ΔΩΡΕΑΝ παρακαλώ στο σινεμά.\nΜια γενιά μεγαλώσαμε με «Εσχάτη προδοσία», «Η μεσόγειος φλέγεται», «Παπαφλέσσας» κλπ.\nΤώρα κάτι ξενέρωτα κουλτουριάρικα…\nΟ/Η Άλκης Τομαδάκης λέει:\n25 Σεπτεμβρίου, 2010 στο 3:41 πμ\nΓιατί ωρέ, Άδωνι, παρακολουθείς το ιστολόγιο του – κατά τη γνώμη σου – ανάξιου και δουλικού καλωδιωμένου δασκάλου; Τι περιμένεις να αποκομίσεις;\nΚαι υπογράφεις ως Guest… Ο φίλος σου, ευρυμαθής και πατριδολάτρης, Στυλιανός Παττακός θα συμφωνούσε με αυτό το ξενικό παρωνύμιο;


ΔΕΛΤΙΟ ΤΥΠΟΥ. Δράσεις Κέντρου Διά Βίου Μάθησης Δήμου Δράμας - PDF\nΔΕΛΤΙΟ ΤΥΠΟΥ. Δράσεις Κέντρου Διά Βίου Μάθησης Δήμου Δράμας\nDownload "ΔΕΛΤΙΟ ΤΥΠΟΥ. Δράσεις Κέντρου Διά Βίου Μάθησης Δήμου Δράμας"\n1 Δράμα ΔΕΛΤΙΟ ΤΥΠΟΥ Δράσεις Κέντρου Διά Βίου Μάθησης Δήμου Δράμας Το Δημοτικό Κ.Δ.Β.Μ. Δράμας, ξεκινώντας από τις 16 Σεπτεμβρίου 2013, σε διάστημα μόλις 3 μηνών, έχει υλοποιήσει 102 τμήματα, πραγματοποιώντας μια σειρά δράσεων, με στόχο την εξωστρέφεια και τη διάχυση του Κ.Δ.Β.Μ. Λειτουργώντας στις αρχές της εκπαίδευσης ενηλίκων, η παρεχόμενη εκπαίδευση έχει πρακτικό προσανατολισμό, με στόχο την κοινωνικοποίηση των εκπαιδευομένων, την ανάδειξη της δημιουργικότητάς τους και την προώθησή τους στη κοινωνία ως ενεργοί πολίτες. Η μάθηση μέσα από την πράξη (learning by doing) αποτελεί την πεμπτουσία των εκπαιδευτικών προγραμμάτων του Κ.Δ.Β.Μ. Δράμας. Ο απώτερος σκοπός των εκπαιδευτικών προγραμμάτων δεν είναι καθαρά γνωστικός, αλλά βιωματικός και οι εκπαιδευτές αρκετές φορές καλούνται να αναλάβουν το ρόλο του καθοδηγητή και του διευκολυντή της μάθησης. Παρακάτω παρατίθενται οι δράσεις και η πορεία ορισμένων ενδεικτικών τμημάτων του Κ.Δ.Β.Μ. Δράμας: 1) Το τμήμα θεατρικό εργαστήρι, με την πολύτιμη βοήθεια της εκπαιδεύτριας θα ανεβάσει την θεατρική παράσταση «Τα άγουρα χρόνια» από το παιδικό λογοτεχνικό έργο του Archibald. I. Cronin The Green Years (1944). Είναι η πρώτη θεατρική παράσταση του ΚΔΒΜ. Ηθοποιοί είναι οι εκπαιδευόμενοι του θεατρικού εργαστηρίου ΚΔΒΜ Δράμας. Η συγγραφή, η θεατρική διασκευή και η σκηνοθεσία του έργου είναι της εκπαιδεύτριας. Το έργο εκτυλίσσεται στην Αγγλία στο γύρισμα\n2 του 19ου προς τον 20ο αι. Η φτώχεια κυριαρχεί παντού, κόβοντας τα φτερά των ανθρώπων για οποιαδήποτε πραγματοποιήσιμο όνειρο. Η σημερινή οικονομική κρίση στην Ελλάδα αποθαρρύνει τους πάντες, ακόμη και τα παιδιά μας, που μεγαλώνουν σε μια πολύ δύσκολη εποχή, με ελάχιστες ελπίδες για το μέλλον τους. Ωστόσο, η ιστορία του μικρού Ρόμπι, η πίστη του στο Θεό και στο όνειρό του - που ποτέ δεν εγκαταλείπει - δίνει ένα θαυμάσιο ελπιδοφόρο μήνυμα στα παιδιά μας για να τον μιμηθούν μέσα στη δύσκολη εποχή μας. Η θεατρική αυτή παράσταση αγγίζει με τον καλύτερο τρόπο τις καρδιές των μικρών μας φίλων και όχι μόνο. 29 και 30 Δεκεμβρίου 2013, στις στο Δημοτικό Ωδείο του δήμου Δράμας. Ο στόχος της παράστασης είναι η εξοικείωση των εκπαιδευόμενων με τη θεατρική παραγωγή και την υλοποίηση μιας θεατρικής παράστασης και η καλλιέργεια της θεατρικής παιδείας και της αισθητικής κρίσης των εκπαιδευόμενων. 2) Το τμήμα δημιουργία ιστοσελίδας κατάφερε να δημιουργήσει ιστοσελίδα για το ΚΔΒΜ Δράμας στον ακόλουθο ιστότοπο: Η εκπαιδεύτρια και οι εκπαιδευόμενοι του τμήματος εργάστηκαν εντατικά για το στήσιμο της ιστοσελίδας, με τη πολύτιμη βοήθεια ενός εκπαιδευόμενου που γνωρίζει από γραφιστική και σχέδιο. 3) To τμήμα κινηματογράφου σκηνοθέτησε και μαγνητοσκόπησε το τρέιλερ βιντεάκι του ΚΔΒΜ Δράμας με τίτλο «Το πρώτο βήμα», στο οποίο απεικονίζεται σε διάστημα 6 λεπτών όλο το έργο του ΚΔΒΜ. Σε 25 μόνο ώρες, εκπαιδευόμενη του τμήματος κατάφερε να περιγράψει αναλυτικά τα ντεκουπάζ των πλάνων. Επιπλέον, στο πλαίσιο της ονειρούπολης έδειξε το αυθεντικό τρέιλερ της ταινίας "Χτυποκάρδια στα θρανία", σε 16 χιλ., στην πράξη της ταινίας "οι καταφερτζήδες", σε film 8 χιλ. σε 16 χιλ. και σε 35 χιλ. αλλά και σε διάφορες αυθεντικές θήκες αρνητικών μιας άλλης εποχής όπως και σε αφίσες με το άγνωστο σε πολλούς splicer. Για τους λάτρεις του ξένου κινηματογράφου τα τρέιλερ των ταινιών tout va bien και say you say me, αλλά και του ντοκιμαντέρ δυτικέ ακται σε 16 χιλ. σε πολυκάναλο ήχο DTS. Και όλα αυτά υπό τους ήχους του κλασσικού κινηματογράφου και της 1ης ταινίας που παίχτηκε παγκοσμίως των αδερφών Lumier. 4) Το τμήμα ηλεκτρονικής επιχειρηματικότητας e-επιχειρείν έχει επισκεφτεί ηλεκτρονικά καταστήματα στην πόλη της Δράμας τα οποία διατηρούν και "φυσικό" κατάστημα, καθώς επίσης και καταστήματα των εκπαιδευομένων που ενδιαφέρονται να προχωρήσουν σε ηλεκτρονικό κατάστημα. Οι εκπαιδευόμενοι έχουν επικοινωνήσει τηλεφωνικά με επαγγελματίες που δίνουν λύση στην\n3 προώθηση μιας τέτοιας επιχειρηματικής δράσης, πληροφορηθήκαμε από το Εμπορικό Επιμελητήριο της Δράμας για το πώς προωθούν την επιχειρηματικότητα και κατ' επέκταση την ηλεκτρονική επιχειρηματικότητα, την Αναπτυξιακή Δράμας και τον Ο.Α.Ε.Ε. όσο αφορά για τα "πρώτα" βήματα. Επιπλέον, πραγματοποιήθηκαν επισκέψεις στην ώρα του μαθήματος ειδικών σε θέματα τηλεργασίας (εργασία από το σπίτι), απαντώντας σε ερωτήματα των ενδιαφερομένων. Οι εκπαιδευόμενοι χωρίστηκαν σε ομάδες και δημιούργησαν ένα δικό τους ηλεκτρονικό κατάστημα μέσω του webnode (δωρεάν δημιουργία e-shop), δώσανε δωρεάν διαφήμιση στο aggeliopolis.gr. Επίσης, ετοίμασαν ένα τρίπτυχο οδηγό ηλεκτρονικού καταναλωτή με σκοπό την ενημέρωση του κοινού για ασφαλείς αγορές στο διαδίκτυο. 5) Το τμήμα κοινωνικής οικονομίας και κοινωνικής επιχειρηματικότητας παρουσίασε τη δράση του «πάρε δώσε», ανταλλαγής παιχνιδιών και βιβλίων σε μικρά παιδιά, με σκοπό την ευαισθητοποίηση σε θέματα κοινωνικής οικονομίας και αλληλεγγύης. Η ομάδα του προγράμματος, εφαρμόζοντας αρχές της Κοινωνικής Οικονομίας για την αξιοποίηση των υπαρχόντων πόρων και αγαθών σε όφελος του συνόλου των ανθρώπων και μέσα από διαχρονικές αξίες, ανέπτυξε τη δράση για παιδιά με στόχο την ανταλλαγή παιχνιδιών και βιβλίων. Απώτερος σκοπός είναι η ψυχαγωγία μέσω της κοινωνικής οικονομίας, η αξιοποίηση των πόρων, η χρησιμότητα, η χρηστικότητα, η αλληλεγγύη, η επαναχρησιμοποίηση και η ανάδειξη του ενεργού πολίτη. Η ιδέα της ανταλλαγής των αγαθών έχει πολιτισμικό χαρακτήρα και είναι διαχρονική, καταρρίπτοντας νοοτροπίες και προκαταλήψεις για την ανταλλαγή αγαθών τύπου «δεν θέλω πράγματα από δεύτερο ή τρίτο χέρι». Είναι οικονομία αφού κάθε αγαθό είναι και πόρος ενώ χωρίς τη μεσολάβηση του χρήματος θα αποκτηθούν νέα αγαθά. Είναι αλληλεγγύη γιατί δίνει δύναμη στους ανθρώπους. Κυρίως είναι αγάπη για όσα έχουμε ζήσει μ αυτά και ενώ δεν θέλουμε ούτε να τα παραγκωνίσουμε, ούτε να τα πετάξουμε ανταλλάσοντας συνεχίζουμε να δίνουμε και να παίρνουμε ζωή και χαρά μέσα από αυτά. Σε αυτό το πνεύμα\n4 γεννήθηκε η ιδέα του «Πάρε.. Δώσε..», της ανταλλαγής των παιχνιδιών και των βιβλίων με πρωταγωνιστές τα παιδιά ηλικίας 2 έως 15 ετών. 6) Το τμήμα οικολογικές λύσεις για το σπίτι συμμετείχε στην Ονειρούπολη με την παρουσίαση κατασκευών (χριστουγεννιάτικων και μη), από ανακυκλώσιμα υλικά που δημιουργήθηκαν από τους εκπαιδευόμενους των τμημάτων Κ.Α.Π.Η. Χωριστής και Ξηροποτάμου. Επίσης παρουσιάστηκαν οικολογικά καθαριστικά για το σπίτι και αλοιφές από κερί, φιλικά προς το περιβάλλον και τον άνθρωπο. Στα πλαίσια της ενημέρωσης, δημιουργήθηκαν επί τόπου (κυρίως από παιδιά που επισκέφθηκαν το σπιτάκι του Κ.Δ.Β.Μ.) κάποιες απλές κατασκευές με ανακυκλώσιμα υλικά, με την καθοδήγηση των εκπαιδευτών των τμημάτων. 7) Το τμήμα επαγγελματική ενεργοποίηση ανέργων γυναικών θέλοντας να μοιραστεί τις γνώσεις και τις εμπειρίες που αποκόμισε κατά τη διάρκεια του εκπαιδευτικού προγράμματος και με αφορμή την Ονειρούπολη αποφάσισε να δημιουργήσει ένα τρίπτυχο ενημερωτικό φυλλάδιο, με πρακτικές συμβουλές βιογραφικού και συνέντευξης. Η δράση στοχεύει στην ενημέρωση και ευαισθητοποίηση των ανέργων συμπολιτών μας μέσω της διανομής των τριπτύχων εντύπων και μέσω της επεξήγησης περισσότερων λεπτομερειών που θα χρειάζονται οι επισκέπτες του περιπτέρου. Τέλος, θα προβληθούν κάποια βίντεο που αποτελούν παράδειγμα καλής πρακτικής επιχειρηματικότητας και μεταβιβάσιμων δεξιοτήτων στην προσπάθεια ενίσχυσης του πνεύματος επιχειρηματικότητας και τόνωσης της αυτοπεποίθησης των ανέργων. 8) Το τμήμα ιστορία της τέχνης, που λειτούργησε από τον Σεπτέμβριο έως τον Δεκέμβριο του 2013, διαπραγματεύτηκε τις Τέχνες, από το Απαρχές της εμφάνισης του «Homo arte» έως και την Αρχαϊκή Ελληνική Τέχνη (Παλαιολιθική εποχή έως τον 5 ο πχ αι.). Κατά την διάρκεια των εκπαιδευτικών συναντήσεων συζητήθηκε ανά εποχή το ιστορικό πλαίσιο, τα χαρακτηριστικά στοιχεία της Τέχνης και έγινε ανάλυση και σύγκριση έργων. 9) Το τμήμα ιταλικών δημιούργησε ένα κολλάζ, στο κέντρο του οποίου είναι ο χάρτης της Ιταλίας και γύρω του υπάρχουν κείμενα σχετικά με τις δέκα πιο σημαντικές πόλεις και φωτογραφικό υλικό από αυτές (μνημεία, τοποθεσίες, έργα τέχνης). Κάθε εκπαιδευόμενος ανέλαβε την επιμέλεια του ελληνικού κειμένου με πληροφορίες από το διαδίκτυο καθώς και την εύρεση εικόνων και η επιμέλεια του ιταλικού κειμένου έγινε με βοήθεια της εκπαιδεύτριας. Το συγκεκριμένο κολλάζ αναρτήθηκε στους χώρους του ΚΔΒΜ και της Ονειρούπολης.\n5 10) Το τμήμα εικαστικό εργαστήρι ετοίμασε στολίδια χριστουγεννιάτικα με αλατοζύμι και πηλό, πρωτοχρονιάτικα ημερολόγια του 2014 με πηλό, βαμμένα με ακρυλικά χρώματα και εορταστικές κατασκευές από γκοφρέ χαρτί. 11) Το τμήμα φωτογραφίας ετοίμασε έκθεση από φωτογραφίες των εκπαιδευόμενων. 12) Το τμήμα αγωγής υγείας πρώτες βοήθειες παρουσίασε το φαρμακείο του και πρόσφερε τα φάρμακα που αγόρασαν οι εκπαιδευόμενοι στο κοινωνικό ιατρείο της Δράμας. 13) Το τμήμα μουσικό εργαστήρι δημιούργησε χορωδία, με την καθοδήγηση και βοήθεια της εκπαιδεύτριας που γνωρίζει κιθάρα. 14) Το τμήμα τοπικής ιστορίας είχε καθαρά βιωματικό χαρακτήρα, ανατροφοδοτώντας την τοπική ταυτότητα των εκπαιδευομένων, με επισκέψεις σε αρχαιολογικούς χώρους και μνημεία της Δράμας. Συγκεκριμένα, πραγματοποιήθηκαν επισκέψεις στο Αρχαιολογικό Μουσείο Δράμας, στον Αρχαιολογικό χώρο της οδού Τροίας, στον Ιερό Ναό Αγίας Σοφίας, στο Μουσείο του Ο.Σ.Ε., στο Σπίτι του Αράπη και στην Δημόσια Κεντρική Βιβλιοθήκη Δράμας. 15) Το τμήμα ηλεκτρονικής εφημερίδας δημιούργησε τις δικές του σχολικές εφημερίδες στο Πανελλήνιο Σχολικό Δίκτυο δουλεύοντας ομαδικά και θα συνεχίσει με τη δημιουργία ατομικών μπλοκ από τους εκπαιδευόμενους με θέματα της επιλογής τους. 16) Το τμήμα αστικοί λαχανόκηποι ασχολήθηκε με την τεχνική καλλιέργειας των κυριότερων λαχανοκομικών φυτών, τη λίπανση και την άρδευσή τους, τον τρόπο πολλαπλασιασμού τους και τη σημασία των αστικών λαχανόκηπων. Πραγματοποιήθηκε επίσκεψη των εκπαιδευομένων στους αστικούς λαχανόκηπους Δράμας και τέλος εγκαταστάθηκε ένας λαχανόκηπος στο προαύλιο του Κ.Δ.Β.Μ Δράμας.\n6 Το ΚΔΒΜ αποτελεί το κατάλληλο πλαίσιο για δημιουργία και καινοτομία μέσα από το έργο των εκπαιδευτικών προγραμμάτων. Οι Υπεύθυνοι Εκπαίδευσης πρέπει να παρακινήσουν και να προτρέπουν τους εκπαιδευτές και τους εκπαιδευόμενους να παράγουν έργο. Πολύτιμος αρωγός στη προσπάθεια αυτή, είναι το Iνστιτούτο Νεολαίας και Διά Βίου Μάθησης (ΙΝΕΔΙΒΙΜ), ο σπουδαιότερος συμπράττων φορέας του εν λόγω έργου, που με την ουσιαστική βοήθειά του στέκεται δίπλα σε κάθε προσπάθεια. Το Δημοτικό ΚΔΒΜ Δράμας εντάσσεται στο επιχειρησιακό πρόγραμμα του Υπουργείου Παιδείας και Θρησκευμάτων «Εκπαίδευση και Διά Βίου Μάθηση» με τίτλο πράξεων «Κέντρα Διά Βίου Μάθησης - Προγράμματα Εθνικής Εμβέλειας» και «Κέντρα Διά Βίου Μάθησης - Προγράμματα Τοπικής Εμβέλειας» Α.Π. 7 και συγχρηματοδοτείται από το Ευρωπαϊκό Κοινωνικό Ταμείο (Ε.Κ.Τ.) και το ελληνικό δημόσιο. ΑΠΟ ΤΟ ΓΡΑΦΕΙΟ ΤΥΠΟΥ


Εορτάζοντες την 12ην του μηνός Νοεμβρίου | ΑΓΙΟΣ ΚΟΣΜΑΣ Ο ΑΙΤΩΛΟΣ\nΟ Άγιος Ιωάννης ο Ελεήμων καταγόταν από την Κύπρο. Ήταν γιος του άρχοντα Επιφανίου, στα χρόνια του Βασιλιά Ηρακλείου (615 μ. Χ.). Όταν μεγάλωσε, νυμφεύθηκε και απέκτησε παιδιά, τα όποια ανέθρεψαν με τη σύζυγό του σαν αληθινοί χριστιανοί γονείς. Γρήγορα, όμως, η γυναίκα του και τα παιδιά του πέθαναν. Ο Ιωάννης είχε μεγάλη περιουσία και του έγιναν πολλές προτάσεις να κάνει καινούργια οικογένεια. Όμως τις απέρριψε όλες, απαντώντας: «Νομίζω, προς όλους είμαι οφειλέτης. Και δεν το νομίζω μόνο. Είμαι. Διότι οι χριστιανοί έχουμε αλληλεγγύη. Δεν το λέει ο Παύλος; Είμεθα μέλη αλλήλων. Αφού, λοιπόν έχω τη δυνατότητα να δώσω στους αδελφούς μου, άρα είμαι και υποχρεωμένος να δώσω. Να γιατί εργάζομαι και δε θα πάψω να το κάνω. Η περιουσία μου δεν μπορεί να είναι ανώτερη απ’ αυτά τα χρέη μου». Για τη λαμπρότητα της ζωής του, ο Ιωάννης έγινε αρχιεπίσκοπος Αλεξανδρείας. Διέπρεψε σαν πνευματική λυχνία στην πατριαρχεία πολλά χρόνια και έκανε πολλά θαύματα. Επειδή μοίραζε πλουσιοπάροχα στους φτωχούς την ελεημοσύνη, ονομάστηκε Ελεήμων. Είχε καταστεί τόσο σεβάσμιος, ώστε και αυτοί οι ειδωλολάτρες τον σέβονταν. Τελικά, ειρηνικά παρέδωσε την μακάρια ψυχή του στο Θεό (το 620 μ. Χ.). Και είναι μακάρια η ψυχή του, διότι ο Κύριος λέει: «Μακάριοι οι ελεήμονες, ότι αυτοί έλεηθήσονται»1. Μακάριοι, δηλαδή, είναι οι ευσπλαχνικοί στη δυστυχία του πλησίον, διότι αυτοί θα ελεηθούν από το Θεό.\nΓι αυτόν αναφέραμε στο βιογραφικό σημείωμα του γιου του Θεοδούλου, που η μνήμη του γιορτάζεται την 14η Ιανουαρίου. Αλλά ο Σ. Ευστρατιάδης στο Αγιολόγιο του γράφει και τα εξής: «Ούτος ην διάσημος εν λόγοις και εν αξιώματι, έπαρχος Κωνσταντινουπόλεως και ευσεβέστατος, ζών επί της εποχής Θεοδοσίου του Μεγάλου (;) (379-395) εικάζω μάλλον επί Θεοδοσίου του Β’ (408-450), κατά δε τον Συναξαριστήν Νικόδημου (ουχί ορθώς) επί Μαυρικίου (582-602)· συζευχθείς μετά γυναικός απέκτησε τέκνα δύο, εν άρρεν και εν θήλυ· αλλ’ άσβεστον ζήλον έχων προς την μοναχικήν πολιτείαν, κατέπεισε την σύζυγον αυτού να εγκαταλείψωσι την Κωνσταντινούπολιν και ήλθον εις Άλεξάνδρειαν εκεί διεχωρίσθησαν απ’ αλλήλων, και η μεν γυνή έλαβε μεθ’ εαυτής το θυγάτριον, ο δε Νείλος τον υιόν αυτού Θεόδουλον, μεθ’ ου άπήλθεν εις το όρος Σινά προς άσκησιν αλλ’ εκεί έπιπεσόντες βάρβαροι απήγαγαν μεταξύ άλλων και τον υιόν αυτού, δια τον όποιον έκλαιε και έθρήνει πικρώς (ιδ. Αθβάδες τριάκοντα οκτώ οι εν Σινά, Ίανουάρ. 14). Εις την έρημικήν έκείνην άνάπαυσιν ήσχολήθη εις συγγραφάς ασκητικών έργων, μαρτυρούντων την σοφίαν αυτού και τον προς άσκησιν έρωτα. Εν νηστείαις και προσευχαίς διαβιώσας, έκοιμήθη εν ειρήνη. Τα Ιερά αυτού οστά μετακομίσθησαν υπό του βασιλέως Ιουστίνου (518-527) και κατετέθησαν εν τω ναώ του αποστόλου Παύλου εν τω Ορφανοτροφείω κάτωθεν του θυσιαστηρίου. Αν τούτο αληθεύει, η του Συναξαριστού πληροφορία, ότι επί Μαυρικίου ήκμασε, δεν στηρίζεται».\nΈζησε τον 4ο αιώνα μετά Χριστόν και καταγόταν από τη Σαβωρία της Παννονίας. Μπήκε στην τάξη των κατηχουμένων σε ηλικία 10 ετών. Στο 15ο έτος της ηλικίας του, κατατάχθηκε στο στράτευμα, όπου υπηρέτησε στα χρόνια των βασιλέων Κωνσταντίνου και Ιουλιανού. Όταν βρέθηκε στην Αμιένη, συνάντησε κάποια μέρα έναν ζητιάνο, που του ζήτησε ελεημοσύνη. Επειδή όμως δεν είχε τίποτα, παρά μόνο τα όπλα του, έδωσε στο φτωχό τον μανδύα του. Την επομένη νύχτα, εμφανίστηκε σ’ αυτόν ο Κύριος και του είπε: «Μαρτίνε, αν και κατηχούμενος ακόμα, με ενεδύθης δώσας εις τον έπαίτην το φόρεμα αυτό». Ο Μαρτίνος βαπτίστηκε και πήγε στον περίφημο άγιο Ιλάριο επίσκοπο της πόλης Ποατιέρ της Γαλλίας. Εκεί, εκπαιδεύτηκε καλά στις αλήθειες του χριστιανισμού και χειροτονήθηκε κληρικός. Υπηρέτησε στο αξίωμα αυτό με πολύ ζήλο και αυταπάρνηση. Κατόπιν, έγινε επίσκοπος της πόλης Τουρ, επίσης της Γαλλίας, και διακρίθηκε για την αγία του ζωή και τις υπηρεσίες του στην πίστη. Ενίσχυε το θρησκευτικό συναίσθημα του ποιμνίου του, μεριμνούσε για τους φτωχούς και τα ορφανά και μάλιστα κατάρτισε 80 μαθητές, που εγκατάστησε σε Μονή. Σε κάποιο χωριό της επισκοπής του όμως, την Κάνδη, αρρώστησε και απεβίωσε σε ηλικία 81 ετών. Άλλη πηγή όμως, έχει διαφορετικό το βιογραφικό του σημείωμα. Αναφέρει ότι ήταν κόμης και στρατηγός επί βασιλείας Τραϊανού (98-117). Απαρνήθηκε τα αξιώματα και την κοσμική δόξα και έγινε μοναχός. Για επτά ολόκληρα χρόνια ασκήθηκε στη μοναχική ζωή και στην ανάγνωση των Αγίων Γραφών. Για την καθαρότητα της ζωής του και τις μεγάλες του αρετές, εκλέχτηκε επίσκοπος της πόλης Κωνσταντίνος της Γαλλίας. Εκεί, αφού έζησε σύμφωνα με τις επιταγές του Ευαγγελίου πέθανε ειρηνικά σαν θαυματουργός.\nΈζησε επί των βασιλέων Σολομώντος και Ιεροβοάμ, και καταγόταν από την Σηλώμ. Σ’ αυτόν αποδίδονται οι λόγοι που «έλαλήθησαν εν ονόματι Κυρίου» προς τον Σολομώντα, όταν έκτιζε το ναό στην Ιερουσαλήμ. Τότε δηλαδή θα πραγματοποιούσε ο Θεός και στο δικό του πρόσωπο, όσα είχε εξαγγείλει στον πατέρα του Δαβίδ, όταν βέβαια και αυτός θα βάδιζε στα διδάγματά Του και εκτελούσε τις κρίσεις Του και τηρούσε όλες τις εντολές Του. Όταν όμως κάποτε ο Σολομών παρεξέκλινε του θεϊκού δρόμου, δια του Αχιά πάλι ο Κύριος γνωστοποίησε σ’ αυτόν ότι θα τον τιμωρούσε κάνοντας κομμάτια τη βασιλεία του. Κατόπιν ο προφήτης εστάλη στον Ιεροβοάμ, τον γιο της χήρας Σερουά. Μόλις τον συνάντησε, έξω από την Ιερουσαλήμ, του πήρε το καινούριο του ιμάτιο και το έσχισε σε δώδεκα τεμάχια. Ο Ιεροβοάμ, παρακολουθούσε έκπληκτος την πράξη αυτή του προφήτη. Μετά, έδωσε σ’ αυτόν τα δέκα τεμάχια και του είπε ότι μετά το θάνατο του Σολομώντα έτσι ο Θεός θα κομμάτιαζε τη βασιλεία του, για να δώσει τις δέκα φυλές στην εξουσία του Ιεροβοάμ. Αυτά αφού προφήτευσε ο Αχιά, πέθανε ειρηνικά και τον έθαψαν κοντά στη Βελανιδιά του Σιλώμ.\nΕίναι αυτός που επονομάστηκε Στυππής. Πατριάρχευσε στα χρόνια του βασιλιά Ιωάννη Κομνηνού τα έτη 1134-1143 κατά τον Μελέτιο (σελ. 17 του Γ’ τόμου). Προηγουμένως ήταν πρεσβύτερος και οικονόμος της Αγίας Σοφίας και διαδέχτηκε στον πατριαρχικό θρόνο τον Ιωάννη τον Αγαπητό. Αφού κυβέρνησε με θεοπρέπεια το ποίμνιό του, απεβίωσε ειρηνικά.\nΠροηγούμενες δημοσιεύσειςΟΡΘΡΟΣ ΚΑΙ ΘΕΙΑ ΛΕΙΤΟΥΡΓΙΑ ΕΟΡΤΗΣ ΑΓΙΟΥ ΑΠΟΣΤΟΛΟΥ ΦΙΛΙΠΠΟΥ (2014)Επόμενες δημοσιεύσειςΕορτάζοντες την 13ην του μηνός Νοεμβρίου


Σελίδες Δυτικά της Αθήνας - Τεύχος 4 by ermis graphics - Issuu\nΔΙΑΝΕΜΕΤΑΙ ΔΩΡΕΑΝ Αιγάλεω, Αγία Βαρβάρα, Περιστέρι, Χαϊδάρι, Ίλιον, Πετρούπολη, Άγιοι ΑνάργυροιΚαματερό\nΕΦΗΜΕΡΙΔΑ ΓΙΑ ΤΟΝ ΑΝΘΡΩΠΟ ΚΑΙ ΤΟΝ ΠΟΛΙΤΙΣΜΟ τ. 4\nΔεν παλεύεται η κρίση Άλλος για δήμαρχος; Είναι πολλά τα ονόματα που θέτουν υποψηφιότητα σε αυτές τις εκλογές. Είναι πολλοί και οι ανεξάρτητοι υποψήφιοι δήμαρχοι. Θα θέλαμε σελίδες και σελίδες για να τους παρουσιάσουμε όλους. Είχαμε όμως μηνύματα που έπρεπε να δημοσιεύσουμε. Έτσι ετοιμάσαμε ένα ρεπορτάζ, με στόχο να στείλουμε προς όλους και όλες το μήνυμα που προέκυψε από την δημοσκόπηση της εφημερίδας μας με ερώτημα: -Τί θέλουμε από τον επόμενο Δήμαρχο; σελ. 6\nΗ οικονομική κρίση συρρίκνωσε και την Ελληνική βιομηχανία επίπλου. Βιοτέχνες όπως η κα Βασιλική Αρετάκη προσπαθούν με μεγάλη δυσκολία να επιβιώσουν σε αυτή τη δύσκολη περίοδο. Αλλά εκείνο που τους πονάει περισσότερο είναι που κάθε μέρα μένουν κι άλλοι άνθρωποι χωρίς εργασία και οι ίδιοι ωστόσο δεν είναι σε καλύτερη μοίρα αφού δεν μπορούν να ανταπεξέλθουν στα πάγια έξοδά τους. Αυτά μας δήλωσε η κα Αρετάκη στη συνέντευξη που ακολουθεί στις σελίδες 4 και 5.\nΕπιβλαβείς οι επιπτώσεις του τσιγάρου κατά την εγκυμοσύνη σελ. 9\nΕυεργετική η άσκηση στην τρίτη ηλικία σελ. 10\nΣυμβουλές ομορφιάς για υγεία στα κάτω άκρα σελ. 11\nΜια η συνταγή για «Γαλακτοποιήματα» Ήταν μια ιδέα. Είναι ο εμπνευστής της. Ήθελε όμως πολλή δουλειά για να μας κάνει πιστούς λάτρεις μιας συνταγής γαλακτομπούρεκου από οικογένεια. Ο Γιώργος Πάτσης μιλά στην εφημερίδα μας για το πώς έκανε πράξη τα «Γαλακτοποιήματα» που αγαπήσαμε από την πρώτη στιγμή και έγιναν το σήμα κατατεθέν της γεύσης στο Περιστέρι σε λιγότερο από ένα χρόνο. σελ. 8\nΑγαπάτε τις μητέρες σας!!! ΧΡΟΝΟΓΡΑΦΗΜΑ\nΤΩΡΑ ΚΑΙ Ασπρόπυργο, Μαγούλα, Μάνδρα, Νέα Πέραμο, Μέγαρα, Κινέττα, Άγιοι Θεόδωροι\nο μέλλον και η συμπεριφορά ενός παιδιού είναι πάντοτε έργο της μητέρας του» είχε πει ο Μέγας Ναπολέων. «Ό,τι είμαι, με έκανε η μητέρα μου» είχε πει ο Έρασμος. Τούτες οι σοφές κουβέντες, με τα τόσα μηνύματα, δίνουν το μέγεθος του ρόλου κάθε γυναίκας που γίνεται μάνα. «Η γυναίκα γνωρίζει αυτό που πολλοί άνθρωποι έχουν ξεχάσει: ότι η σημαντικότερη οικονομική και πνευματική μονάδα κάθε πολιτισμού εξακολουθεί να είναι η οικογένεια», γράφει η Clare Boothe-Luce. Για τους αρχαίους Έλληνες η μητέρα είναι η άνοιξη και όλα όσα υπάρχουν γύρω μας χάρη σε αυτήν. Είναι η\nΓεύσεις και ιστορίες σελ. 12\nΗ εκπαίδευση και η υγεία του πιο πιστού μας φίλου έχει τους ειδικούς της σελ. 14\nΈργα χειρός με\nχαρά, η ελπίδα, η σιγουριά μας. Είναι ότι μας γέννησε αλλά κι ότι μας έκανε ανθρώπους. Η μητέρα είναι το πρώτο πρόσωπο που θα αντικρύσει το νεογέννητο βρέφος και το ίδιο αυτό πρόσωπο θα καταβάλει τα μέγιστα στην αγωγή και κοινωνικοποίησή του. Κάθε χρόνο την δεύτερη Κυριακή του Μάη η μητέρα γιορτάζει. Μέρα αφιερωμένη σε αυτό το σπουδαίο πρόσωπο στη ζωή του κάθε ανθρώπου! Η αγάπη της είναι το καύσιμο που μας ωθεί να καταφέρουμε το ακατόρθωτο. Αυτή η αγάπη ποτέ δεν παλιώνει! Ας αγαπάμε τις μητέρες μας λοιπόν. «Διότι δεν υπάρχει άλλος έρωτας αγνότερος και γλυκύτερος» κατά τον Ευριπίδη και όπως γράφει ο Ελύτης: «Κι ένα τέταρτο μητέρας αρκεί για δέκα ζωές»!..\nάρωμα γυναίκας σελ. 17\nΠροτάσεις διασκέδασης και καλού φαγητού σελ. 18\nΣελίδες Δυτικά της Αθήνας - Τεύχος 4


Μήνυμα προς πολλές κατευθύνσεις – Panathinaikos Kosmos\nΜήνυμα προς πολλές κατευθύνσεις\nBy Panathinaikoskosmos team 8 Ιουνίου 2020\nΑς συμφωνήσουμε σε κάτι. Ένα ματς από μόνο του δεν λέει τίποτα. Το θέμα είναι να υπάρξει και συνέχεια.\nΔεν θεωρώ πως πρέπει να αποθεώνεις κάποιον στην πρώτη ευκαιρία και να τον κατακεραυνώνεις στην επόμενη. Ο Παναθηναϊκός, όμως, κόντρα στην ΑΕΚ κατάφερε κάτι δύσκολο. Δεν είναι απλό να παρουσιάζεσαι τόσο συγκροτημένος όταν ουσιαστικά όλα διαλύονται.\nΚαλώς ή κακώς η διοίκησης της ομάδας επέλεξε για άλλη μία φορά να τινάξει στον αέρα ένα πλάνο που ήταν σε εξέλιξη. Ουδείς γνωρίζει εάν στην τριετία ο στόχος θα είχε επιτευχθεί. Δεν θα μάθουμε από τη στιγμή που δεν θα είναι ο Γιώργος Δώνης του χρόνου στον πάγκο.\nΕκείνο που διαπιστώσαμε, όμως, είναι ότι οι παίκτες έπαιξαν για τον προπονητή ή αν θέλετε και την πάρτη τους. Μπορεί οι μισοί να είναι με τη βαλίτσα στο χέρι, αλλά αυτό δεν φάνηκε. Ο Παναθηναϊκός ήταν σοβαρός, έκανε το χρέος του και κοιτάει το επόμενο ματς.\nΣε περίπτωση που έχει ανάλογη συνέχεια, μάλιστα, θα έχει στείλει μήνυμα προς πολλές κατευθύνσεις. Εάν εμφανιστεί και με τον ΠΑΟΚ έτσι το «τριφύλλι», θα έχει δείξει από τη μία σε όλους όσους συμμετέχουν στα πλέι οφ πως οφείλουν να τον σέβονται και από την άλλη θα έχει… αδειάσει τη διοίκησή του. Εκείνη που έκρινε πως το καλύτερο είναι να αλλάξει ο προπονητής στο τέλος της σεζόν.\nΈνας Αιγύπτιος για τη θέση του Γιόχανσον! (vid)\nΑϊτόρ: «Είμαι πολύ χαρούμενος, θα τα δώσω όλα για τον Παναθηναϊκό»!


Το γραφείο Vikelas Architects παρουσιάζει την πρόταση που υπέβαλε στον κλειστό αρχιτεκτονικό διαγωνισμό μεταξύ ελληνικών και ξένων αρχιτεκτονικών γραφείων με μεγάλη εμπειρία, για τη μελέτη των όψεων του κτιρίου για τον Πύργο του Πειραιά, που διενήργησε το επενδυτικό σχήμα Dimand-EBRD και Prodea Investments ΑΕΕΑΠ με αφορμή την ανάπλαση του κτιρίου – συμβόλου του Πειραιά.\nΟ ανασχεδιασμός των όψεων του Πύργου του Πειραιά έχει σαν στόχο την ανάδειξη του λιμανιού και της πόλης με ένα κτίριο – τοπόσημο.\n“Οραματιστήκαμε τον πύργο σαν τον “φάρο” ενός σύγχρονου αστικού ιστού που μετουσιώνει στην αρχιτεκτονική του τα φυσικά στοιχεία του περιβάλλοντός του”, σημειώνει η αρχιτεκτονική ομάδα.\nΣυνολικά, το νέο ένδυμα κυματοειδούς και εναλλασσόμενης ανά όροφο μορφής, προσδίδει ένα οπτικό ενδιαφέρον, απρόσμενο σε έναν τέτοιου είδους στατικό και σχετικά χαμηλού ύψους πύργο. Η στατικότητα αντικαθίσταται από μία αίσθηση ροής των μορφών, ενώ το σύνολο του κτιρίου προβάλλεται αρμονικά στον ορίζοντα της πόλης.\nΣχεδιασμός Κελύφους Όψης\nΟι υφιστάμενες επενδύσεις στις όψεις του πύργου καθαιρούνται και στη θέση τους προστίθενται δύο νέα κελύφη:\nΈνα υαλοπέτασμα σύγχρονης τεχνολογίας αποτελεί το πρώτο κέλυφος του κτιρίου, που εξασφαλίζει τη θερμική και ακουστική άνεση στο εσωτερικό, καθώς και την τοποθέτηση ανοιγόμενων υαλοστασίων όπου αυτά είναι λειτουργικά απαραίτητα.\nΈνα δεύτερο κέλυφος με τρισδιάστατα κυματοειδή πτερύγια επιχειρεί να απαλύνει την ακαμψία του αυστηρού περιγράμματος, μέσω μιας ημιτονοειδούς καμπύλης που σχηματίζεται από χαλύβδινα χωροδικτυώματα. Η εφελκυόμενη μεμβράνη που τα καλύπτει ενισχύει τη στατικότητά τους και επιτρέπει την ελαστική παραμόρφωση σε συνθήκες ανεμοπίεσης.\nΗ δυνατότητα ελεύθερης θέας προσφέρεται από τη διάτρητη εφελκυόμενη μεμβράνη που καλύπτει τα πτερύγια της όψης και έχει μεγάλο ποσοστό διαφάνειας. Η θέα εγγράφεται ανάμεσα στους κυματοειδείς σχηματισμούς και έτσι διατηρείται και από το εσωτερικό η αντίληψη της μορφής του νέου εξωτερικού κελύφους και των συνειρμών με το υδάτινο στοιχείο και το λιμάνι.\nΑρχιτεκτονικός Σχεδιασμός Όψεων\nΗ απόδοση διακριτής αρχιτεκτονικής ταυτότητας στον Πύργο του Πειραιά ήταν βασικός στόχος αυτής της προσπάθειας. Η αρχιτεκτονική προσέγγιση του σχεδιασμού επιχειρεί να δημιουργήσει ένα σύνολο σε κίνηση με την ανάπτυξη των μορφών καθ’ ύψος σε ημιτονοειδείς σχηματισμούς. Ο σχεδιασμός αυτός δεν αποτελεί μόνο μια μορφολογική έκφραση, αλλά και ένα αρχιτεκτονικό εργαλείο σκίασης που διαμορφώνει ογκοπλαστικά τις όψεις και μορφοποιείται με βάση τον προσανατολισμό.\nΈτσι, στις ανατολικές και δυτικές πλευρές του κτιρίου κυριαρχούν κατακόρυφης κλίσης σκιάδια, ενώ στη νότια γωνία του κτιρίου η κλίση των σκιαδίων γίνεται σταδιακά οριζόντια. Η αρχιτεκτονική προσέγγιση του σχεδιασμού επιδιώκει λοιπόν τη δημιουργία ενός δυναμικού συνόλου, που επιτυγχάνεται όχι με την τυπική επανάληψη των “κυμάτων” αλλά με μία στρατηγική πύκνωσης και αραίωσης αυτών.\nΈνας ήπιας μορφής κυματισμός καλύπτει το κέλυφος τη βάσης του πύργου σε ένα κοινό λεξιλόγιο με τη διαμόρφωση των πτερυγίων του κορμού. Η βάση δεν “ανταγωνίζεται” μορφολογικά τον πύργο, αλλά του προσδίδει τη δυνατότητα να αναδειχθεί και να ξεχωρίσει ως μορφή. Ο κυματισμός αυτός επιτρέπει τη διάτρηση του κελύφους της βάσης σε συγκεκριμένα σημεία (γυάλινες σχισμές), ώστε να επιτρέπονται οι οπτικές φυγές και ο οριζόντιος “διάλογος” με την πόλη. Η καμπύλη απότμηση στις γωνίες με τον αντίστοιχο περιορισμό του προβόλου βοηθάει στη μορφολογική συνέπεια της βάσης με τον κορμό.\nΣτο δώμα του γ’ ορόφου σχεδιάστηκε μια ημιυπαίθρια διαμόρφωση, με λειτουργίες εστίασης και στοιχεία πρασίνου, ώστε να αποκτήσει ο χώρος μία αίσθηση ευχάριστη και φιλόξενη. Η κατασκευή δίνει την εντύπωση ότι επεκτείνεται προκειμένου να διαμορφώσει πέργκολα σκίασης για τον υπαίθριο χώρο του cafe.\nΠρόταση Διαμόρφωσης Lobby Πύργου\nΟ πύργος του Πειραιά έχει ασυνήθιστα μικρό και διασπασμένο χώρο υποδοχής για το μέγεθος του κτιρίου. Για την ακρίβεια, ο πύργος του Πειραιά έχει δύο ισάξιου μεγέθους εισόδους, οι οποίες, όμως, δεν είναι υποχρεωτικά απαραίτητες και οι δύο. Αντίθετα, δημιουργούν λειτουργικές δυσκολίες για τον έλεγχο των εισόδων και τη χωροθέτηση συστημάτων ελέγχου πρόσβασης.\nΈτσι προτάθηκε η εκμετάλλευση του χώρου της στοάς, που άλλωστε ήταν εντός της συνολικής επιτρεπόμενης δόμησης του πύργου και δεν αποτελούσε χαρακτηρισμένο κοινόχρηστο χώρο της πόλης. Για τη διευκόλυνση της εισόδου και της διαμόρφωσης του φουαγιέ, προτάθηκαν κατάλληλες εσοχές σε κυματοειδή διάταξη, που απομειώνουν την αίσθηση του μεγάλου μήκους της στοάς.\nΛαμβάνοντας υπόψη το μέγεθος του πύργου και την υπερτοπική του σημασία, προτάθηκε η καθαίρεση των ενδιάμεσων πλακών της στοάς και η δημιουργία ηλιακού αιθρίου με γέφυρες σύνδεσης των δύο πλευρών σε δύο επίπεδα, του α’ και β’ ορόφου.\nΤίτλος έργου: The beacon\nΑρχιτέκτονες: Vikelas Architects\nTHE BEACON Vikelas Architects αρχιτεκτονικά γραφεία αρχιτεκτονική αστικό περιβάλλον Πειραιάς πύργος Πύργος Πειραιά


Τότε γλυκύτατο κοριτσάκι, σήμερα πολύτεκνη μαμά! - Mothersblog.gr\nΤότε γλυκύτατο κοριτσάκι, σήμερα πολύτεκνη μαμά!\n25 Ιουλ 2013\tΑΝΑΠΤΥΞΗ\nΓεννήθηκε στη Σητεία της Κρήτης και λατρεύει τη Μεγαλόνησο, επιλέγοντάς την πάντα για τις διακοπές της, τώρα που εκ των πραγμάτων, λόγω δουλειάς, πρέπει να βρίσκεται στην Αθήνα.\nΑπό εκεί έφυγε όταν ήταν πολύ μικρή, αναζητώντας την τύχη της στην πρωτεύουσα η οποία στις αρχές της δεκαετίας του '90 αποτελούσε πρόσφορο έδαφος για μία καριέρα.\nΕιδικά με την άνθηση της ιδιωτικής τηλεόρασης, η μικρή με το υπέροχο αθλητικό σώμα και τις τέλειες καμπύλες, ήταν από τις πρώτες που έπρεπε να πιάσει δουλειά. Μήπως την αναγνωρίσατε;\nΔεν είναι άλλη από την Ελένη Πετρουλάκη η οποία αυτές τις μέρες βρίσκεται για διακοπές στα πάτρια εδάφη μαζί με την οικογένειά της. Σε μία βόλτα από το σπίτι της γιαγιάς, όπως αποκάλυψε η ίδια μέσα από το instagram, βρήκε τη συγκεκριμένη φωτογραφία από την παιδική της ηλικία, ξεχασμένη σε ένα συρτάρι.\nΠλούσια μακριά μαλλιά, ντύσιμο της εποχής για κοριτσάκια και ένα μελαγχολικό ύφος καθώς ποζάρει στον φωτογραφικό φακό...\nΣήμερα, η Ελένη είναι μία πανευτυχής μητέρα τεσσάρων κοριτσιών τα οποία φροντίζει να ακολουθούν υγιεινή διατροφή όπως άλλωστε και η ίδια, η οποία βέβαια κάνει θυσίες για να διατηρεί αυτό το τέλειο κορμί.